title: Saksan sosialistinen yhtenäisyyspuolue

text: Puolueen keskuskomitea käytti teoriassa ylintä päätäntävaltaa SED:ssä, kun puoluekokous ei ollut koolla. Neuvostomallinen keskuskomitea luotiin puolueeseen vuonna 1950, jolloin puolue muokattiin ”uuden tyypin puolueeksi” Neuvostoliiton kommunistisen puolueen mallin mukaan. Samalla vanha puoluehallitus erosi.


title: Saksan sosialistinen yhtenäisyyspuolue

text: Puolueen keskuskomitea oli kooltaan melko suuri; vuonna 1989 siihen kuului 165 täysjäsentä ja 57 ehdokasjäsentä. Käytännössä kaikki merkittävät valtiolliset johtajat – mikäli he olivat puolueen jäseniä – kuuluivat keskuskomiteaan. Samoin keskuskomiteaan kuuluivat korkeat puoluefunktionäärit (esimerkiksi piirikuntien pääsihteerit). Tärkeimpien teollisuuslaitosten ja kombinaattien johtajat kuuluivat yleensä keskuskomiteaan, samoin kuin eläkkeellä olevat kenraalit. Muodollisesti puoluekokous määräsi keskuskomitean kokoonpanon. Keskuskomitea itse voi kutsua komiteaan ehdokasjäseniä ja kutsua ehdokasjäseniä täysjäseniksi, vaikka päätökset pitikin vahvistaa puoluekokouksessa.


title: Saksan sosialistinen yhtenäisyyspuolue

text: Puolueen keskuskomitea pysyi aina sangen miesvaltaisena, naisten osuus ei missään vaiheessa noussut yli 15 %.


title: Saksan sosialistinen yhtenäisyyspuolue

text: Koska SED:n johtava rooli oli määrätty DDR:n perustuslaissa, katsottiin keskuskomitean jäsenten olevan hierarkiassa ministerien yläpuolella (tosin SED:hen kuuluvat ministerit yleensä kuuluivat myös keskuskomiteaan). Keskuskomitean jäsenillä oli DDR:ssä monia erikoisetuja, esimerkiksi omat loma-asunnot. Heillä oli vapaa pääsy kaikkiin puolueen ja valtion tiloihin koko tasavallan alueella. Keskuskomitean jäsenet kuuluivat myös niin kutsuttuun matkustuskaaderiin, joka sai tarvittaessa matkustaa myös kapitalistisiin ulkomaihin – tosin heidänkään liikkumisensa ei ollut täysin vapaata.


title: Saksan sosialistinen yhtenäisyyspuolue

text: Keskuskomitean toimintaa johti komitean sihteeristö, jonka johdossa oli keskuskomitean pääsihteeri (vuosina 1953–1975 Ensimmäinen sihteeri). Pääsihteeri johti myös puolueen politbyroota, ja hänen asemansa vastasi puoluejohtajan asemaa. Komitean noin kymmenen sihteerin johdossa toimi noin 40 jaosta, jotka vastasivat puoluetoiminnasta ja yhteiskunnallisesta elämästä. Käytännön toiminnasta vastasivat keskuskomitean palkatut työntekijät, joita oli vuonna 1989 noin 2 000.


title: Saksan sosialistinen yhtenäisyyspuolue

text: Vielä Walter Ulbrichtin aikana keskuskomitea kokoontui useamman kerran vuodessa ja asioista saatettiin keskustella vilkkaasti ja jopa väitelläkin. Erich Honeckerin kaudella keskuskomitean kokoontumiset muuttuivat selvästi kaavamaisemmiksi. Se kokoontui vain kahdesti vuodessa ja yleensä hyväksyi politbyroon päätökset sellaisenaan. Käytännön johto siirtyikin selvästi politbyroolle.


title: Saksan sosialistinen yhtenäisyyspuolue

text: SED:n keskuskomitea piti viimeisen kokouksena viikko ennen viimeistä puoluekokousta, 3. joulukuuta 1989. Tuolloin se erotti useita Honeckerin ajan johtavia puoluetovereita puolueesta. Sen jälkeen se itse erosi yhdessä politbyroon kanssa.


title: Saksan sosialistinen yhtenäisyyspuolue

text: Puolueen politbyroo oli johtavien puoluetovereiden muodostama "puoluehallitus", joka vastasi puolueen käytännön toiminnasta. Siihen kuului noin 15–25 täysjäsentä (esimerkiksi keskuskomitean sihteristön kymmenen sihteeriä) ja kymmenkunta ehdokasjäsentä, joilla ei ollut äänioikeutta. Puhetta politbyroossa johti keskuskomitean pääsihteeri.


title: Saksan sosialistinen yhtenäisyyspuolue

text: Keskuskomitea kokoontui yleensä kerran viikossa, tiistaisin klo 10, kokoukseen, joka kesti noin kaksi tuntia. Kokouksessa käsiteltävät asiakirjat oli lähetetty jäsenille jo etukäteen tutustumista varten; ne oli valmisteltu keskuskomitean eri jaostoissa. Politbyroon jäsenillä oli omat vastuualueet, joihin kuuluvat asiat he esittelivät. Yleensä kokouksissa ei syntynyt väittelyitä, samoin äänestykset olivat käytännössä harvinaisia. Politbyroon jäsenet luottivat asiaa valmistelleen jäsenen asiantuntemukseen, ainakin, jos asialla oli jo pääsihteerin hyväksyntä. Erityisen tarkasti kritiikkiä vältettiin valtion turvallisuutta koskevien asioiden käsittelyssä, pääsihteeri käsitteli ne yleensä luottamuksellisesti asianomaisten politbyroon jäsenten kanssa.


title: Saksan sosialistinen yhtenäisyyspuolue

text: Koska SED:n johtava rooli oli määritelty DDR:n perustuslaissa, jäi hallitukselle (virallisesti DDR:n ministerineuvostolle) lähinnä politbyroon päätösten toimeenpanijan rooli. Toisaalta ministerineuvoston puheenjohtaja oli virkansa puolesta aina politbyroon jäsen, kuten myös kansankamarin puheenjohtaja.


title: Saksan sosialistinen yhtenäisyyspuolue

text: SED:n keskuskomitea ja politbyroo toimivat puolueen perustamisesta aina vuoteen 1959 Itä-Berliinin keskustassa Kaufhaus Jonass -nimisessä entisessä tavaratalossa, joka sijaitsee Torstrassen ja Prenzlauer Alleen kulmassa. Vuosina 1959–1989 puolueen johto toimi Haus am Werderschen Marktissa, entisessä Reichsbankin talossa aivan historiallisessa keskustassa.


title: Saksan sosialistinen yhtenäisyyspuolue

text: Keskuskomitean pääsihteeri oli Saksan sosialistisen yhtenäisyyspuolueen korkein puoluevirka. Neuvostoliittolaisen esikuvan mukaan puolueella ei ollut puoluejohtajaa, vaan korkein virka oli pääsihteeri. Pääsihteeri johti puhetta sekä keskuskomiteassa että politbyroossa. Vaikka kyseessä oli puoluevirka, oli pääsihteeri käytännössä DDR:n valtionpäämies, määrittelihän jo perustuslaki SED:n johtavan roolin DDR:ssä.


title: Saksan sosialistinen yhtenäisyyspuolue

text: Vuodesta 1953 vuoteen 1976 pääsihteerin tittelinä oli Ensimmäinen sihteeri.


title: Saksan sosialistinen yhtenäisyyspuolue

text: Pääsihteerin virka oli SED:ssä hyvin vakaa, se oli puolueen historiassa vain kolmella henkilöllä:SED oli 1970-luvulle saakka neuvostoliittolaisen marxismi-leninismin johtava kannattaja Itä-Euroopassa ja Neuvostoliiton ideologian kannattaja Länsi-Euroopan eurokommunismia vastaan. Se ei kuitenkaan enää 1980-luvun alusta lähtien pitänyt kaikkia Neuvostoliiton malleja seuraamisen arvoisina sosialistisen yhteiskunnan kehityksessä, eikä se ryhtynyt vuonna 1985 noudattamaan Gorbatšovin glasnost-politiikkaa.


title: Saksan sosialistinen yhtenäisyyspuolue

text: Berliinin muurin murruttua 1989 SED luopui marxismi-leninismistä ja muutti nimensä muotoon "Saksan sosialistinen yhtenäisyyspuolue – Demokraattisen sosialismin puolue" (SED-PDS) ottaen seuraavana vuonna lyhyemmän nimen "Demokraattisen sosialismin puolue" (PDS). Vuonna 2005 nimi muuttui "Vasemmistopuolue.PDS":ksi.


title: Saksan sosialistinen yhtenäisyyspuolue

text: Ensimmäisissä koko Saksan vaaleissa 1990, joihin PDS osallistui Gregor Gysin johtamana, puolue sai 2,4 % äänistä. Entisellä DDR:n alueella se sai 10 % äänistä. PDS sai liittopäiville 17 varamiestä. Vuonna 1994 puolue sai jo 4,4 % äänistä ja 30 paikkaa. Vuonna 1998 se ylitti 5 % äänikynnyksen ja sai 36 edustajaa. Gysin vetäydyttyä 2000 PDS:n laski 4,3 %:iin ja puolue sai vain kaksi varasijaa.


title: Saksan sosialistinen yhtenäisyyspuolue

text: Vuoden 2002 kokouksessa PDS hyväksyi uuden ohjelman ja valitsi johtajakseen Lothar Biskyn. Vuoden 2004 eurovaaleissa PDS sai 6,1 % äänistä. Itäisissä osavaltioissa se oli toiseksi suosituin puolue kristillisdemokraattien jälkeen.


title: Saksan sosialistinen yhtenäisyyspuolue

text: Vuonna 2005 puolueen nimi muuttui "Vasemmistopuolue.PDS":ksi, joka yhdistyi vuonna 2007 pääosin entisistä vasemmistososiaalidemokraateista koostuneen WASG:n kanssa uudeksi puolueeksi nimellä Vasemmisto.


title: Saksan sosialistinen yhtenäisyyspuolue

text: "Vuosina 1953–1976 ensimmäinen sihteeri"


title: Carlos Mortensen

text: Juan Carlos Mortensen (s. 13. huhtikuuta 1972, Ambato, Ecuador) on ecuadorilaissyntyinen espanjalainen pokeriammattilainen. Hänen lempinimensä on "El Matador". Mortensen syntyi Ecuadorissa, mutta on asunut suurimman osan elämäänsä Espanjassa. Vuonna 1997 hän muutti Yhdysvaltoihin pelaamaan pokeria . Mortensen on kaksinkertainen WSOP- ja kolminkertainen WPT-voittaja ja ainoa pelaaja, joka on pystynyt voittamaan molempien sarjojen mestaruusturnauksen.


title: Carlos Mortensen

text: Vuonna 2001 Carlos Mortensen voitti World Series of Pokerin pääturnauksen ja 1,5 miljoonaa dollaria. Tätä ennen hän oli ollut WSOP:n $ 3,000 No Limit Hold'em -turnauksessa seitsemäs vuonna 2000. Vuonna 2003 hän sai toisen WSOP-rannekkeensa voitettuaan $ 5,000 Limit Hold'em -turnauksen Las Vegasissa. Turnauksen ykköspalkinto oli 251 680 dollaria. Vuonna 2006 Mortensen pääsi finaalipöytään kolmessa WSOP-turnauksessa.


title: Carlos Mortensen

text: World Poker Tourin kolmannella kaudella lokakuussa 2004 Mortensen voitti Doyle Brunson North American Poker Championship -turnauksen. Siinä ykköspalkinto oli miljoona dollaria. Huhtikuussa 2007 Mortensen oli ykkönen Bellagiossa pelatussa WPT Championship -turnauksessa. Voittajana hän ansaitsi WPT-historian suurimman ykköspalkinnon: 3 970 415 dollaria. Mortensen on sijoittunut rahasijoille myös vuosien 2007 ja 2008 WSOP:n pääturnauksissa. Marraskuussa 2009 Mortensen voitti World Poker Finals -tapahtuman 4 800 dollarin texas hold'em -turnauksen.


title: Carlos Mortensen

text: Mortensen otti kolmannen WPT-voittonsa maaliskuussa 2010 WPT Hollywood Poker Openinissa. Ykköspalkinto oli 393 820 dollaria. Samalla hän ohitti Daniel Negreanun kaikkien aikojen WPT-rahalistalla. Tammikuussa 2011 hän voitti Aussie Millions -turnaussarjan kaksinpelimestaruuden ansaiten 130 000 Australian dollaria.


title: Carlos Mortensen

text: Kesäkuussa 2011 Mortensenin pokeriuran turnauspalkinnot ylittivät 10,7 miljoonaa dollaria .


title: Carlos Mortensen

text: Mortensenin entinen vaimo Cecilia Reyes Mortensen pelaa myös pokeriturnauksia. Pariskunta erosi vuonna 2006.


title: Leukaluu

text: Leukaluu voi tarkoittaa ainakin seuraavia asioita:


title: Chris Ferguson

text: Chris ”Jesus” Ferguson (s. 11. huhtikuuta 1963 Los Angeles, Kalifornia) on yhdysvaltalainen pokeriammattilainen. Ferguson voitti World Series of Pokerin (WSOP) pääturnauksen vuonna 2000.


title: Chris Ferguson

text: Ferguson valmistui UCLA:sta filosofian tohtoriksi (Ph.D.) tietojenkäsittelytieteestä vuonna 1999. Hänen isänsä Thomas Ferguson opettaa peliteoriaa UCLA:ssa.


title: Chris Ferguson

text: Ferguson alkoi pelata Kalifornian pokeriturnauksissa vuonna 1994 ja osallistui WSOP:hen ensimmäistä kertaa vuonna 1995. Vuoden 2000 WSOP:n pääturnauksessa hän löi T. J. Cloutierin ja voitti ykköspalkinnon 1,5 miljoonaa dollaria. Kaikkiaan Ferguson on urallaan voittanut viisi WSOP-ranneketta. Fergusonilla on kaikkiaan 52 WSOP-rahasijaa, joka on viidenneksi eniten kaikista pelaajista.


title: Chris Ferguson

text: National Heads-Up Poker Championship -turnauksissa 2005 sekä 2006 Ferguson sijoittui toiseksi ja voitti kisan maaliskuussa 2008. Ykköspalkinto oli puoli miljoonaa dollaria.


title: Chris Ferguson

text: Ferguson on saanut lempinimensä ”Jesus” (Jeesus) pitkän ruskean tukkansa ja partansa takia. Hän edustaa Full Tilt Poker -nettipokerisivustoa ja kuuluun sivuston omistajiin. Syksyllä 2011 Ferguson liitettiin osaksi Full Tilt Pokerin pyramidihuijaus-skandaalia. Ferguson on ollut mukana "Poker After Dark" -pokeriohjelman ensimmäisillä tuotantokaudella sekä muutamissa muissa pokeriohjelmissa. Ferguson pystyy myös katkaisemaan porkkanan kolmen metrin päästä heittämällä tavallista pelikorttia.


title: Chris Ferguson

text: Kesäkuussa 2008 Chris Fergusonin pokeriuran turnausansiot ylittivät 7,0 miljoonaa dollaria. Hän asuu Pacific Palisadesissa Kaliforniassa.


title: Chris Ferguson

text: Syksyllä 2011 Fergusonia vastaan nostettiin siviilikanne, jonka mukaan hän oli siirtänyt itselleen varoja Full Tilt Poker -pokerisivuston pelaajien pelitileiltä. Ferguson kuului muiden muassa Howard Ledererin kanssa nurin menneen Full Tilt Poker -sivuston omistajiin. Full Tilt Pokerin johdon ja omistajien epäillään huijanneen itselleen 320 miljoonaa euroa pelaajien varoja.


title: Chris Ferguson

text: Fergusonilla on kolme voittoa myös WSOP:n ohessa järjestettävistä kiertuekilpailuista (World Series of Poker circuit events). Ferguson on voittanut turnaukset helmikuussa ja syyskuussa 2005 sekä marraskuussa 2007.


title: Oiva Ketonen

text: Oiva Toivo Ketonen (21. tammikuuta 1913 Teuva – 3. syyskuuta 2000 Helsinki) oli suomalainen filosofi, joka toimi Helsingin yliopiston teoreettisen filosofian professorina vuosina 1951–1977. Filosofina Ketonen oli Eino Kailan oppilas. Hänen oma tutkimustyönsä liittyi matematiikkaan ja teoreettiseen filosofiaan. Ketonen sai akateemikon arvonimen vuonna 1980.


title: Oiva Ketonen

text: Ketonen syntyi Teuvalla ja opiskeli ensin Helsingin yliopistossa matematiikkaa mutta kiinnostui filosofiasta kuultuaan Eino Kailan luentoja. Filosofiaa hän opiskeli samaan aikaan Erik Steniuksen ja G. H. von Wrightin kanssa. Ketonen oli nykyaikaisen logiikan uranuurtajia Suomessa. Hänen väitöskirjansa "Predikaattikalkyylin täydellisyydestä" valmistui 1943. Ketonen oli useita kertoja vierailevana tutkijana Englannissa ja Yhdysvalloissa.


title: Oiva Ketonen

text: Ketonen kirjoitti ennen kaikkea tieteenfilosofiasta ja -historiasta sekä myös laajemmalle yleisölle suunnattuja filosofiaa ja etiikkaa käsitteleviä teoksia. Luonnontieteellisen todellisuuskäsityksen kehitystä Ketonen kuvasi erityisesti teoksissaan "Suuri maailmanjärjestys" ja "Eurooppalaisen ihmisen maailmankatsomus". Tämän lisäksi Ketonen oli merkittävä yliopistopoliittinen vaikuttaja ja korkeakoulututkimuksen kehittäjä. Hän osallistui Suomen korkeakoulu- ja tiedehallinnon kehittämiseen muun muassa toimimalla korkeakoulujärjestelmän kehittämiseen tähtäävän työryhmän puheenjohtajana sekä korkeakouluneuvoston ensimmäisenä puheenjohtajana. Työ johti korkeakoulujen kehittämislain säätämiseen, mikä takasi kunkin korkeakoulun määrälliset vähimmäistavoitteet vuosiksi 1967–1981.


title: Oiva Ketonen

text: Eläkevuosinaan Ketonen oli aktiivinen kulttuurikeskustelija. Hän laati teräviä puheenvuoroja Suomen 1980-luvun henkisestä tilasta. Suomen sisällissodan ongelmaa ja sen kipupisteitä hän analysoi teoksessa "Kansakunta murroksessa" (1983). Hän tulkitsi sodan osoittaneen suomalaisen sivistyksen ohueksi myös sivistyneistön piirissä. Myös teos "Kohtalon vaihtoehdot" (1989) liikkui sivistyneistön ja siltä vaadittavan kansalaisrohkeuden aiheessa.


title: Erik Stenius

text: Erik Gunnarsson Stenius (1. joulukuuta 1911 Helsinki – 2. tammikuuta 1990 Helsinki) oli suomalainen matemaatikko, filosofi ja professori. Hän opiskeli filosofiaa Helsingin yliopistossa Eino Kailan oppilaana ja logiikkaa Zürichissä Paul Bernaysin oppilaana. Stenius väitteli vuonna 1949 Helsingissä loogisia antinomioita käsittelevällä väitöskirjalla. Samana vuonna hänet nimitettiin Åbo Akademin filosofian professorin virkaan ja vuonna 1954 filosofian varsinaiseksi professoriksi. Turun aikoinaan hän tutki erityisesti Wittgensteinin "Tractatusta".


title: Erik Stenius

text: Steniuksesta tuli Helsingin yliopiston ruotsinkielisen filosofian professori vuonna 1963, kun Georg Henrik von Wright siirtyi johtamaan Suomen Akatemiaa. Steniuksen oppilaisiin kuuluvat mm. Ingmar Pörn ja Lars Hertzberg.


title: Erik Stenius

text: Steniuksen vanhemmat olivat arkkitehdit Gunnar Stenius ja Signe Lagerborg-Stenius. Hänen setänsä Rolf Lagerborg toimi Åbo Akademiin filosofian professorina. Hänen poikansa on KTH:n ja TKK:n professorina toiminut Per Stenius.


title: Hildesheimin tuomiokirkko

text: Hildesheimin tuomiokirkko () on keskiaikainen Neitsyt Marialle pyhitetty katedraali Hildesheimissa, Saksassa. Se on kuulunut UNESCO maailmanperintöluetteloon vuodesta 1985 yhdessä läheisen Mikaelinkirkon kanssa.


title: Hildesheimin tuomiokirkko

text: Tuomiokirkko rakennettiin vuosien 1010 ja 1020 välisenä aikana romaaniseen tyyliin. Kirkkoa korjattiin ja laajennettiin 1000-, 1100- ja 1300-luvulla. Se tuhoutui ilmahyökkäyksessä 1945 ja uudelleen rakennettiin 1950-luvulla.


title: Hildesheimin tuomiokirkko

text: Linnassa on taideaarteita 1000-luvulta.


title: Autonominen sosiaalikeskus Siperia

text: Autonominen sosiaalikeskus Siperia eli Siperia oli asunnottomien yönä 17. lokakuuta 2002 vallattu, Länsi-Herttoniemessä sijainnut puutalo. Talo oli alun perin ollut asuinkäytössä, mutta ennen valtausta se oli ollut tyhjillään jo pitkään ja alkanut ränsistyä. Talo tunnettiin aiemmin nimellä "Huvila 71". Uusi nimi juontui valtauksen alkuaikojen talvilämpötiloista.


title: Autonominen sosiaalikeskus Siperia

text: Valtauksen tarkoitus oli kunnostaa huvila tilaksi nuorten omaehtoiselle sosiaalikeskukselle. Talossa järjestettiin poliittista toimintaa, bileitä ja työpajoja sekä ylläpidettiin pientä kirjastoa ja vietettiin aikaa muuten vaan. Tiloissa toimi keskiviikkoiltaisin pieni kahvila, "Café Laika". Talon viralliset yhteydet hoiti Vapaa katto ry. Talon asioista päätettiin maanantaisin pidetyissä talokokouksissa.


title: Autonominen sosiaalikeskus Siperia

text: Yöllä 13. kesäkuuta 2006 talo tuhoutui tulipalossa. Talo oli palon syttyessä tyhjillään.


title: Alfre Woodard

text: Alfre Woodard (s. 8. marraskuuta 1952 Tulsa, Oklahoma) on Oscar-ehdokkaana ollut ja Emmyillä sekä Golden Globeilla palkittu yhdysvaltalainen näyttelijä.


title: Alfre Woodard

text: Woodard opiskeli näyttämötaidetta Bostonin yliopistossa. Hän on vieraillut useissa televisiosarjoissa ja elokuvissa sekä ollut ehdolla parhaan naissivuosan Oscar-palkinnon saajaksi vuoden 1983 elokuvasta "Kultaiset hedelmät". Woodard asuu Santa Monicassa Kaliforniassa miehensä kirjailija Roderick Spencerin kanssa. Heillä on kaksi lasta.


title: Andrei Kolmogorov

text: Andrei Nikolajevitš Kolmogorov (, 25. huhtikuuta 1903 Tambov – 20. lokakuuta 1987 Moskova) oli neuvostoliittolainen matemaatikko, joka teki huomattavia tutkimuksia todennäköisyyslaskennan ja topologian aloilla sekä virtausmekaniikassa turbulenssin mallinnuksessa.


title: Andrei Kolmogorov

text: Kolmogorov opiskeli Nikolai Luzinin alaisuudessa ja valmistui tohtoriksi Moskovan valtionyliopistosta vuonna 1929. Vuonna 1931 hänestä tuli kyseisen yliopiston professori. Vuonna 1939 hän sai akateemikon arvonimen Neuvostoliiton tiedeakatemialta.


title: Andrei Kolmogorov

text: Uransa varhaisessa vaiheessa Kolmogorov tutki intuitionistista logiikkaa ja Fourier’n sarjoja sekä turbulenssia, klassista mekaniikkaa ja informaatioteoriaa. Hänen merkittävin työnsä oli kuitenkin matemaattisen perustan luominen todennäköisyysteorialle, satunnaismuuttujille ja stokastisille prosesseille. Hänet tunnetaan muun muassa Kolmogorovin aksioomista ja Chapman-Kolmogorovin yhtälöstä. Hän oli algoritmisen informaatioteorian pääkehittäjiä ja Kolmogorov-kompleksisuus on nimetty hänen mukaansa.


title: Eino Krohn

text: Eino Krohn (8. helmikuuta 1902 Helsinki – 18. helmikuuta 1987 Helsinki) oli suomalainen kirjallisuudentutkija sekä kirjallisuustieteen ja estetiikan professori Turun yliopistossa. Hänen isänsä oli vuori-insinööri Leopold Edward (Leo) Krohn (1871–1948), ja hänen veljiään olivat filosofi Sven Krohn ja kuvataiteilija Alf Krohn. Eino Krohnin lapsista tunnettuja ovat näyttelijä Heidi Krohn ja kirjailijat Aarni Krohn ja Tiina Krohn (ent. Kaila).


title: Eino Krohn

text:
Krohn edusti Suomessa fenomenologian ensimmäistä aaltoa 1920-luvulla. Krohn nimitettiin Kirjallisuudentutkijain Seuran kunniajäseneksi vuonna 1962.
Hän toimi Ruusu-Ristin vt. johtajana vuosina 1982–1983.


title: Mikaelinkirkko (Hildesheim)

text: Mikaelinkirkko () on ottolainen kirkko Hildesheimissa, Saksassa. Se muodostaa UNESCOn maailmanperintöluettelon kohteen yhdessä läheisen tuomiokirkon kanssa.


title: Mikaelinkirkko (Hildesheim)

text: Mikaelinkirkko rakennettiin vuosien 1001 ja 1031 välisenä aikana piispa Bernwardin ohjauksessa benediktiiniluostarin kappeliksi. Uskonpuhdistuksen saavuttua Hildesheimiin kirkosta tuli protestanttinen, vaikka benediktiiniläisluostari säilyi, kunnes se maallistettiin vuonna 1803.


title: Mikaelinkirkko (Hildesheim)

text: Kirkko tuhoutui ilmahyökkäyksessä toisessa maailmansodassa, mutta jälleenrakennettiin 1950–1957. Vuonna 1985 kirkosta tuli UNESCOn maailmanperintökohde Hildesheimin tuomiokirkon kanssa.


title: Mikaelinkirkko (Hildesheim)

text: Mikaelinkirkko on yksi varhaisromaanisen tyylin tärkeimpiä kirkkoja. Siinä on kaksikuorinen basilika kaksine poikkilaivoineen ja neliönmuotoinen torni jokaisessa risteyksessä. Länsikuorta painottavat katettu käytävä ja krypta. Pohjapiirros seuraa geometristä suunnitelmaa, jossa mittayksikkönä on poikkilaivan risteyksen neliö, ja keskilaivaa reunustavat vuorotellen pilari ja kaksi pylvästä, joita yhdistävät arkadikaaret. Jokaiseen apsikseen on kaksi sisäänkäyntiä ja pohjois- sekä eteläpuolella on neljä sisäänkäyntiä.


title: Mikaelinkirkko (Hildesheim)

text: Kuoren ja pylväskäytävän ohella maalattu puinen katto noin vuodelta 1230 on kirkon sisätiloiden merkittävin yksityiskohta. Se esittää Jeesuksen sukupuun.


title: Mikaelinkirkko (Hildesheim)

text: Kirkon säilyneissä 4,5 m korkeissa pronssiovissa on kuvattu Vanhan ja Uuden testamentin tapahtumia pareittain: esimerkiksi syntiinlankeamus Aatamin ja Eevan kiusauksen muodossa on parina lunastukselle ristiinnaulitsemisen muodossa.


title: Vuoritalo

text: Vuoritalo oli Martti Välikankaan suunnittelema rakennus Nyyrikinpuistossa Helsingin Käpylässä. Se rakennettiin vuonna 1921 kaupunginosan vapaapalokuntaa varten ja oli myöhemmin vuosien ajan sekalaisessa käytössä. Vuoritalo purettiin marraskuussa 2012 sen vaurioiduttua pahasti tulipalossa.


title: Vuoritalo

text: Talossa oli punk-henkistä toimintaa jo 1970–1980-lukujen vaihteessa. Rakennus oli pitkän aikaa tyhjillään ja alkanut ränsistyä, kunnes PUNK ry (Pääkaupunkiseudun underground-nuorisokulttuuriyhdistys) vuokrasi sen Helsingin kaupungilta vuodesta 2002 alkaen. Rakennusta kunnostettiin talkoovoimin. Vuoritalolla toimi kolme bändiharjoitustilaa, pöytäjalkapallosaluuna sekä PUNK ry:n ja Anarkistisen Toiminnan toimistot. Toiminta Vuoritalolla loppui 30. huhtikuuta 2006.


title: Vuoritalo

text:
Rakennus vaurioitui tulipalossa lokakuussa 2010 ja jälleen lokakuussa 2012. Jälkimmäisellä kerralla rakennus vaurioitui niin pahasti, että sen katto oli romahdusvaarassa ja Helsingin rakennusvalvontavirasto myönsi rakennukselle kiireellisen purkuluvan.
Rakennus purettiin marraskuussa 2012.


title: James Denton

text: James Denton (s. 20. tammikuuta, 1963, Nashville, Tennessee) on yhdysvaltalainen näyttelijä. Hän aloitti uransa teatterin parissa ja siirtyi televisioon lopullisesti 2000-luvulla, jolloin hänellä oli useita rooleja ABC:n sarjoissa. Vuodesta 2004 lähtien hän on näytellyt sarjassa "Täydelliset naiset".


title: Yrjö Reenpää

text: Yrjö Reenpää, vuoteen 1935 Renqvist (18. heinäkuuta 1894 Helsinki – 18. joulukuuta 1976 Helsinki) oli suomalainen filosofi ja fysiologi sekä Helsingin yliopiston fysiologian professori. Hän kehitti yleistä aistinfysiologiaa Immanuel Kantin tietoteorian, psykofysiikan ja Edmund Husserlin ja Martin Heideggerin fenomenologian pohjalta. Filosofisesti hän edusti fenomenologiaa.


title: Yrjö Reenpää

text: Yrjö Reenpään isä oli kustannustalon johtaja, professori, valtiopäivämies Alvar Renqvist ja äiti Karin Serlachius. Ylioppilaaksi tulon 1912 jälkeen hän ryhtyi opiskelemaan lääketiedettä ja opiskeluaikana aloitti tutkimustyön silloisen fysiologian professori Robert Tigerstedtin johdolla. Hän väitteli tohtoriksi aistinfysiologisella tutkimuksella "Über den Geschmack". Toimittuaan välillä puolustuslaitoksen palveluksessa päämajan lääkintäosastolla Mikkelissä hän palasi Helsingin yliopiston fysiologian laitokselle jatkamaan aistin- ja havaintofysiologisia tutkimuksia 1925. Robert Tigerstedtin seuraajan Carl Tigerstedtin kuoltua hänestä tuli 1927 fysiologian professori, josta virasta hän jäi eläkkeelle 1962. Talvi- ja jatkosodan aikana hän toimi muun muassa Puolustuslaitoksen lääkintäosaston toimistopäällikkönä ja ilmavoimien psykofysiologisen laitoksen johtajana, sotilasarvoltaan Reenpää oli lääkintaeverstiluutnantti (1944).


title: Yrjö Reenpää

text: Reenpään puoliso vuodesta 1922 oli Karin Ingegard Loveson, perheeseen syntyi yksi lapsi.


title: Yrjö Reenpää

text: Aluksi kokeellisiin tutkimuksiin painottuvat aistin- ja havaintofysiologiset tutkimusaiheet maku-, tunto-, lihas- ja liiketuntoaistien alueilla johtivat Reenpäätä käsittelemään yleisen aistinfysiologian keskeistä psykofyysistä ongelmaa. Hän mittasi ärsykemuuttujien ja aistinelämyssuureiden keskinäisiä suhteita ja totesi niissä lainalaisuuksia, joiden perusteella oli mahdollisuus esittää malleja fenomenaalisten aistinhavaintojen rakenteesta ja metriikasta. Hän esitti yleisen aistinfysiologisen aksiomatiikan myös matemaattisessa muodossaan, joka oli sopusoinnussa kantilaisen tietoteorian ja vuosisadan alkupuolella syntyneen fenomenologian kanssa. Työtovereineen hän todensi aksiomatiikan kuvaaman havaintomoninaisuuden rakenteen paikkansapitävyyttä eri aistinpiirien alueilla psykofyysisin mittausmenetelmin.


title: Yrjö Reenpää

text: Aistin- ja havaintofysiologiset tutkimukset vakuuttivat Reenpään siitä, että aistinhavainnot muodostavat tiedon perustan myös eksakteissa tieteissä. Hänen mukaansa käsitteet voidaan johtaa perustavanlaatuisemmista havainnoista Kantin peruslause- ja kategoriataulukkojen järjestelmänä. Käsitteellisyys syntyy havainnon sisällöstä ajasta irrottamisella isomorfiseksi ajattomaksi olioksi. Psykofyysisen ongelman Reenpää tulkitsee kausaaliongelman sijasta samanaikaisuusperiaatteen (simultaani-isomorfia) ja käsitevastaavuuden perusteella.


title: Yrjö Reenpää

text: Tieteellisen toimintansa ohella Yrjö Reenpää toimi suomalaisen lääkäriseuran Duodecimin puheenjohtajana (1933–1936), Pohjoismaisen fysiologiyhdistyksen puheenjohtajana (1936–1939), Suomalaisen Tiedeakatemian esimiehenä (1942–1943) ja Eteläsuomalaisen osakunnan inspehtorina. Erityisen läheistä hänelle oli toiminta Suomen Kulttuurirahastossa, jonka kannatusyhdistyksen ensimmäisenä puheenjohtaja hän toimi 1937–1953 ja sen jälkeen rahaston hallintoneuvoston esimiehenä 1968 asti ja hänet nimitettiin Suomen Kulttuurirahaston kunniaesimieheksi. Rahasto järjestää Yrjö Reenpää -luentoja kunnioittaakseen professori Reenpään työtä Suomen tiede- ja taide-elämän hyväksi. Luentoja on järjestetty vuodesta 1979. Luennoitsijalle luovutetaan Wäinö Aaltosen suunnittelema Yrjö Reenpää -mitali.


title: Lääkärinvala

text: Lääkärinvala on lääkärien Suomessa vapaaehtoisesti vannoma vala, jossa sitoudutaan noudattamaan lääkärin eettisiä sääntöjä. Nykyään vannottava vala pohjautuu antiikinaikaiseen Hippokrateen valaan, joka on nimetty lääkäri Hippokrateen (n. 460-370 eaa.) mukaan, sekä Maailman lääkäriliiton vuonna 1949 hyväksyttyyn Geneven julistukseen.


title: Lääkärinvala

text: Lääkärinvala kuuluu seuraavasti:


title: Lääkärinvala

text: Kun ammattikunnat ja killat alkoivat keskiajalla kehittyä voimakkaasti, lääkärinammatin ongelmaksi muodostuivat erilaiset puoskarit. Ongelman ratkaisemiseksi Englannin kuningas Henrik VIII antoi Lontoon lääkäreille oikeudet valvoa lääkärikuntaa ja myöntää lääkärinoikeuksia vuonna 1518. Vastaavan oikeuden antoi Ruotsin kuningatar Kristina alueensa lääkäreille, jotka perustivat Tukholmassa toimineen Collegium Medicumin. Kun Suomi liitettiin Venäjään autonomisena suuriruhtinaskuntana, maahan perustettiin useimpien Ruotsin instituutioiden vastineet. Suomen Collegium Medicum aloitti toiminnan Suomen suuriruhtinaskunnassa vuonna 1811, jolloin lääkärin ammatinharjoittamisen edellytykseksi asetettiin tutkinnon lisäksi lääkärinvalan vannominen. Maailman Lääkäriliitto (WMA) hyväksyi vuonna 1949 oman eettisen ohjeistonsa, Geneven julistuksen.


title: Lääkärinvala

text: Suomessa lääkärinvalan vannomisen perinne 1970- ja 1980-luvuilla vähitellen kuihtui, eikä vuonna 1994 hyväksytyssä "Laissa terveydenhuollon ammattihenkilöistä" (1994/559) lääkäreiltä enää edellytetty valaa. Suomen Lääkäriliitto piti kuitenkin tärkeänä sitoutumista lääkärin etiikkaan, ja sopi lääketieteellisten tiedekuntien kanssa, että lääkärit vannovat valmistumisen yhteydessä vapaaehtoisen valan. Lääkäriliiton valtuuskunta hyväksyi tällöin yllä olevan uuden valakaavan.


title: Power Macintosh 7300

text: Power Macintosh 7300 on Apple Computerin 17. helmikuuta 1997 julkaisema tietokone. Mallin edeltäjinä toimi kaksi Power Macintosh -konetta, 7600 ja 7200, ja se julkaistiin yhdessä kallimpien 8600 ja 9600 -mallien kanssa. Power Macintosh 7300 käytti samaa Outrigger-koteloa kuin edeltäjänsä. Laitteesta julkaistiin myös AWS-palvelinversio nimellä WGS 7350/180. Power Macintosh 7300 -mallien tuotanto lakkautettiin 10. marraskuuta 1997.


title: Power Macintosh 7300

text: Power Macintosh 7300 on toistaiseksi ainoa Applen tietokone, joka on päivitys suuremmalla mallinumerolla varustettuun tietokoneeseen. Power Macintosh 7600 -tietokoneisiin verrattuna 7300 sisältää uudemman PowerPC 604e -suorittimen, mutta siitä puuttuu videoliitännät. Molemmissa malleissa on suoritin tytärkortilla, mikä ominaisuus puuttui hankalasti päivitettävästä 7200-mallista.WGS 7350/180 -mallista oli kolmella ohjelmistopaketilla varustettua versiota, toimistokäyttöön tarkoitettu "Application Server Solution", tiedostopalvelinkäyttöön tarkoitettu "AppleShare Server Solution" ja verkkopalvelinkäyttöön tarkoitettu "Internet Server Solution".PC-yhteensopivassa mallissa oli PCI-kortille sijoitettu, ylimääräinen PC-suoritin ja tilaa 64 MTtn keskusmuistille MS-DOS-prosesseja varten. PCI-kortissa oli myös 15-nastainen sarjaportti.


title: Bernward

text: Pyhä Bernward (n. 960 – 20. marraskuuta 1022) oli Hildesheimin piispa 993–1022.


title: Bernward

text: Bernward syntyi saksilaiseen aatelisperheeseen ja opiskeli Hildesheimin katedraalikoulussa. Vuodesta 977 hän toimi kirjurina ja kronikoijana Otto II:n ja Theofanon hovissa. Vuodesta 987 tai 988 Bernward oli yhdessä tulevan paavin Sylvester II:n kanssa vastuussa nuoresta hallitsijasta Otto III:sta.


title: Bernward

text: Bernwardin aikana Pyhän saksalais-roomalaisen keisarikunnan johdossa oli saksilaisia hallitsijoita, joiden juuret olivat Hildesheimin alueella ja jotka olivat Bernwardin sukulaisia. Tuohon aikaan Hildesheim oli keisarikunnan keskuspaikkoja ja Bernward oli päättänyt antaa kaupungille imagon, joka sopisi sen tärkeyteen.


title: Bernward

text: Bernwardin kuuluisimpia aikaansaannoksia ovat Hildesheimin tuomiokirkon pronssiset ovet, jotka jäljittävät Rooman Santa Sabinan basilikan puuovien pyhää historiaa ja varhaisromaaninen Mikaelinkirkko, joka valmistui vasta Bernwardin kuoleman jälkeen.


title: Bernward

text: Paavi Celestinus III julisti Bernwardin pyhimykseksi.


title: Leukaluiden seisake

text: Leukaluut (lyh. Lut) on entinen seisake Tampere–Pori-rataosalla, nykyään Nokian kaupunkiin kuuluvan Suoniemen Sadanleukaluunsalmessa Kuloveden pohjoisrannalla. Junat eivät siellä enää pysähdy, mutta paikalla on nykyään mökkiläisten kokoontumispaikka. Seisake oli käytössä vuosina 1961–1989.


title: Leukaluiden seisake

text: Sadanleukaluunsalmi on erään tarinan mukaan saanut nimensä siihen isonvihan aikana hukkuneiden venäläisten sotilaiden mukaan.


title: Yrjö Hirn

text: Yrjö Hirn (7. joulukuuta 1870 Lappeenranta – 23. helmikuuta 1952 Helsinki) oli suomalainen professori, diplomaatti, kulttuuripersoona ja esseisti, joka oli aikansa tunnetuimpia suomalaisia tiedemiehiä maailmalla.


title: Yrjö Hirn

text: Yrjö Hirnin vanhemmat olivat filosofian tohtori August Reinhold Hirn ja Aurora Elisabeth Hoffström ja puoliso 1895–1943 Karin Åberg. Ylioppilaaksi 1888 tullut Hirn valmistui filosofian kandidaatiksi 1892. Filosofian tohtoriksi hän väitteli 1896. Hän toimi Helsingin yliopiston kirjaston amanuenssina vuosina 1894–1910 sekä Helsingin yliopiston estetiikan ja nykyiskansain kirjallisuuden dosenttina vuosina 1898–1910 ja professorina vuosina 1910–1937.


title: Yrjö Hirn

text: Hirn tutki monia eri aloja, muun muassa estetiikkaa käyttäen hyväksi psykologian ja sosiologian menetelmiä, ympäristöestetiikkaa, kirjallisuus-, teatteri- ja taidehistoriaa sekä karelianismia. Vuonna 1919 Hirn osallistui Suomen delegaation jäsenenä Pariisin rauhankonferenssiin.


title: Yrjö Hirn

text: Hirn oli myös aktiivinen myönteisen Suomi-kuvan levittäjä Pariisin epämuodollisissa verkostoissa sortovuosina 1899–1905. Itsenäistymisen jälkeen hän siirtyi Suomen Pariisin-suurlähetystön palvelukseen.


title: Karen Putzer

text: Karen Putzer (s. 29. syyskuuta 1978 Bolzano) on italialainen alppihiihtäjä. Ensimmäisen kerran Putzer oli Italian edustusjoukkueessa vuonna 1994. Putzerin seura on G.S. Fiamme Oro (il Gruppo Sportivo Fiamme Oro della Polizia di Stato). Putzer on laskenut ennen kaikkea suurpujottelua ja supersuurpujottelua. Hän on olympiamitalisti Salt Lake Citystä. Karen Putzer


title: Karen Putzer

text: Ensimmäisen maailmancupvoiton Karen Putzer otti 19.12.1999 St. Moritzin supersuurpujottelukilpailussa, jossa toiseksi sijoittui italialainen Alessandra Merlin ja kolmanneksi ranskalainen Régine Cavagnoud. Putzerin tähän saakka paras kausi on ollut kausi 2002 - 2003, jonka aikana hän voitti viisi maailmancupin kilpailua. Saman kauden yhteispisteissä Putzer tuli toiseksi Kroatian Janica Kostelicin jälkeen. Noiden vuosien jälkeen Putzeria ovat vaivanneet lukuisat loukkaantumiset ja fyysiset ongelmat, eikä menestys ole ollut yhtä hyvää.


title: Celsus

text: Celsus voi viitata seuraaviin henkilöihin:


title: Galen

text: Galen voi tarkoittaa ainakin seuraavia asioita:


title: 1979 (kappale)

text: 1979 on chicagolaisen alternative rock-yhtyeen Smashing Pumpkinsin hittikappale. Se julkaistiin yhtyeen tupla-albumilla "Mellon Collie and the Infinite Sadness" vuonna 1995, ja se julkaistiin myös singlenä. Kappaleen kirjoitti Billy Corgan. Kappale on yksi yhtyeen rauhallisimmista, mutta myös tunnetuimmista.


title: 1979 (kappale)

text: 1979 oli Smashing Pumpkinsin ensimmäinen kappale jossa oli elektronisia vaikutteita ja sen jälkeen yhtye siirtyi yhä enemmän tekemään elektronista musiikkia.


title: 1979 (kappale)

text: 1979 voitti MTV Video Music Awards-palkinnon "Best Alternative Video".


title: 1979 (kappale)

text: Kappaleet 1, 2 ja 4 on tehnyt Roli Mosimann. Kappaleen 3 on tehnyt Moby, joka remiksasi kappalee "pro bono".


title: Kahdet kasvot (vuoden 1992 elokuva)

text: Kahdet kasvot ("Raising Cain") on 1992 ensi-iltansa saanut yhdysvaltalainen psykologinen jännityselokuva, jonka on ohjannut Brian De Palma. Elokuvan pääosaa, sivupersoonista kärsivää lapsipsykologia, esittää John Lithgow, ja muita näyttelijöitä ovat Lolita Davidovich, Steven Bauer, Frances Sternhagen ja Gregg Henry.


title: Kahdet kasvot (vuoden 1992 elokuva)

text: "Helsingin Sanomien" ensi-ilta-arvostelussa Mikael Fränti näkee elokuvan esikuvana selvästi Hitchcockin Norman Bates -hahmon, mutta sanoo De Palman tällä kertaa välttävän liian suoran kopioinnin. Häntä kiehtovat elokuvan monet arvaamattomat käänteet, ja hänestä "Kahdet kasvot" on ”sisäkkäisten minuuksien tuima harhautusleikki, jossa ihminen on lopulta itsensä viimeinen todistaja”.


title: Kahdet kasvot (vuoden 1992 elokuva)

text: "Video-oppaassa" vuodelta 1994 Bello Romano sanoo De Palman tekevän ”uhkarohkean oudosta” filmistään liian monimutkaisen. Lithgow’n roolityötä hän kuvaa maaniseksi ja antaa elokuvalle kaksi tähteä viidestä, mikä vastaa sanallista arviota ”keskinkertainen”. Kaksi tähteä antaa myös "VideoHound’s Golden Movie Retriever".


title: Frigideira

text: Frigideira on lyömäsoitin. Se on metallista valmistettu paistinpannun muotoinen esine, joka on halkaisijaltaan noin 15 cm. Soitettaessa sitä lyödään metallitangolla. Frigideira on ääneltään kilisevä.


title: Frigideira

text: Frigideira on säestyssoitin. Sitä käytetään yleisesti muun muassa sambamusiikissa.


title: Ekologinen tehokkuus

text: Ekologinen tehokkuus eli kulutustehokkuus () on hyötysuhde, joka kertoo kuinka suuri osuus eläimen ravinnon energiasta sitoutuu sen kudoksiin. Sillä tarkoitetaan myös koko tietyn trofiatason biomassaan sitoutunutta energiamäärää, joka on seuraavan tason käytettävissä.


title: Ekologinen tehokkuus

text: Ekologinen tehokkuus ilmoitetaan yleensä prosenttiarvona. Suurin ekologisen tehokkuuden arvo on kasveilla ja muilla yhteyttävillä organismeilla, jotka voivat saavuttaa noin 100% tehokkuuden. Pienimmät ekologisen tehokkuuden arvot ovat tasalämpöisillä petoeläimillä.


title: Manikyyri

text: Manikyyri on käsien ja kynsien kosmeettinen hoito. Manikyyrejä tekevät muun muassa kosmetologit kauneushoitoloissa, kylpylöissä ja kampaamoissa. Hoitoon kuuluu usein käsien kylvetys ja hieronta, kynsinauhojen siistiminen ja kynsien leikkaus ja lakkaus. Manikyyrin yhteydessä voidaan myös laittaa rakennekynnet.


title: Manikyyri

text: Käsihoidon järjestys:


title: Manikyyri

text: 1. Vanhan lakan poisto


title: Manikyyri

text: 2. Kynsien leikkaus ja viilaus


title: Manikyyri

text: 3. Kynsinauhavoiteen levitys


title: Manikyyri

text: 4. Käsikylpy


title: Manikyyri

text: 5. Kynsinauhaveden levitys


title: Manikyyri

text: 6. Kuolleen ihosolukon poisto sekä ns. "lihatikkujen" poisto


title: Manikyyri

text: 7. Hieronta


title: Manikyyri

text: 8. Kynsien lakkaus.


title: Manikyyri

text: Ranskalainen manikyyri tarkoittaa kynsihoitoa, jossa kynsien kärjet lakataan valkoisella kynsilakalla ja muu kynsi vaaleanpunaisella tai ihonvärisellä sävyllä. Ranskalaisen manikyyrin suosio perustuu kynsien luonnolliseen ja eri tyyleihin yhteensopivaan ulkonäköön.


title: Manikyyri

text: Sana "manikyyri" tulee latinan kielen sanoista "manus" eli käsi ja "cura" eli hoito.


title: Stiglerin laki

text: Stiglerin laki on Chicagon yliopiston tilastotieteen professorin Stephen Stiglerin esittämä periaate, joka yksinkertaisimmassa muodossaan väittää, ettei mitään tieteellistä keksintöä nimetä alkuperäisen keksijänsä mukaan. Stigler esitti lakinsa vuonna 1980, mutta se on saavuttanut laajempaa tunnettavuutta vasta Stiglerin myöhempien julkaisujen myötä 2000-luvulla.


title: Stiglerin laki

text: Historiallinen maine jakautuu usein epätasaisesti ja epäoikeudenmukaisesti. Tieteellisesti merkittävät havainnot ja periaatteet nimetään usein kauan niiden keksimisen jälkeen ja usein jonkun tunnetun henkilön mukaan (kts. eponyymi). Usein tämä henkilö ei ole periaatteen alkuperäinen keksijä.


title: Stiglerin laki

text: Stiglerin mukaan lain kehitti ensimmäisenä Robert K. Merton, jonka mukaan lakia ei ole nimetty.


title: Rafael Karsten

text: Sigfrid Rafael Karsten (16. elokuuta 1879 Koivulahti – 21. helmikuuta 1956 Helsinki) oli suomalainen uskontotieteilijä ja filosofi.


title: Rafael Karsten

text: Rafael Karsten syntyi hyvin uskonnolliseen kotiin. Hänen vanhempansa olivat kirkkoherra Klas Edvin Karsten (1836–1908) ja Maria Augusta Emilia (Emma) (1837–1920). Hän valmistui Wasa Svenska Lyceumista 1899 ja aloitti filosofian opinnot Keisarillisessa Aleksanterin yliopistossa Helsingissä. Karsten valmistui yliopistosta 1902. Vuonna 1903 hän aloitti ensimmäisessä työssään British Museumissa. Hän jatkoi opintoja sekä British Museumissa (1906–1907, 1909–1910), mutta opiskeli myös oikeusfilosofiaa Berliinissä (1906, 1907, 1910) ja moraali- ja yhteiskuntafilosofiaa Pariisissa (1906).


title: Rafael Karsten

text: Filosofina Karsten oli Edvard Westermarckin oppilas. Jo opiskeluaikoinaan hän alkoi etsiä inhimillisiä selityksiä uskonnoille teologisten sijasta. Hän arvosteli kristinuskoa ja sen perusteita ja oli vaatimassa uskonnonvapautta maahan. Vuonna 1905 hän väitteli väitöskirjalla "The Origin of Worship: A Study in Primitive Religion", joka pyrki selvittämään uskontojen alkuperää.


title: Rafael Karsten

text: Karsten osallistui yliopistopiireissä vuonna 1905 perustetun Prometheus-seuran toimintaan.


title: Rafael Karsten

text: Teoksessaan "Pakanuus ja kristinoppi" (1910) Karsten pyrki osoittamaan, kuinka kristinusko on kehittynyt läheisessä suhteessa Vähä-Aasian ”pakanallisiin” uskontoihin. Karsten arvosteli myös kristillistä moraalia. Karstenin mukaan yliluonnollinen oppirakennelma yhdistettynä henkiseen suvaitsemattomuuteen tuotti vääräuskoisten vainoja. Reformaatiossa tilanne muuttui vain siten, että ”erehtymättömän kirkon sijaan saatiin erehtymätön kirja”. Valtiokirkko oli Karstenille alistamisen tunnus, joka ”tukahduttaa kaikkia itsenäisen ajattelemisen ilmauksia”.


title: Rafael Karsten

text: Karsten meni naimisiin Margit Boldtin kanssa 5. joulukuuta 1921. Karsten julkaisi tutkimuksiaan 1920- ja 30-luvulla ja osallistui useisiin kansainvälisiin konferensseihin. Hän myös matkusteli Etelä-Amerikassa tutkimassa intiaaneja ja heidän uskontojaan. Harvinaisen lämpimänä kesänä 1927 hän matkusti Petsamoon tutkimaan kolttasaamelaisia ja heidän uskontoaan. Vuonna 1931 Karsten kirjoitti ensimmäisen suomenkielisen uskontotieteen menetelmäoppaan "Uskontotieteen perusteet". Hän hoiti Helsingin yliopistossa käytännöllisen filosofian professuuria vuosina 1922–1946.


title: Rafael Karsten

text: Rafael Karsten toimi esikuvana "Tintin seikkailuissa" Etelä-Amerikan intiaanien keskuudessa asuneelle "Ridgewellille".


title: Rafael Karsten

text: Vanhemmiten Karstenin kritiikki kristinuskoa ja sen perusteita kohtaan laimeni. Hän kuoli äkillisesti vuonna 1956.


title: Rafael Karsten

text: Kielentutkija Torsten (Tor) Evert Karsten (1870–1942) oli Rafael Karstenin veli.


title: Kimmo Porttila

text: Kimmo Porttila on suomalainen urheilutoimittaja, joka on työskennellyt muun muassa Ylen urheilutoimituksessa ja MTV Sport -toimituksessa. Hän on toiminut Ylen urheiluselostajana muun muassa jääkiekossa, alppihiihdossa, mäkihypyssä, yleisurheilussa ja jalkapallossa, sekä televisiossa että radiossa.


title: Kimmo Porttila

text: Vuonna 2011 Porttila siirtyi Yleltä MTV Sport -toimitukseen. MTV:n kanavilla Porttila selosti muun muassa Jääkiekon MM-kisoja ja satunnaisesti Hiihdon maailmancupia Antero Mertarannan ollessa lomalla. Hän oli usein myös hiihdossa toimittajana.


title: Kimmo Porttila

text: 2015 hän siirtyi takaisin Yle Urheiluun. Vuonna 2016 Porttila selosti Ylellä Jalkapallon EM-kilpailuissa, Yleisurheilun EM-kilpailuissa ja yleisurheilua Rion kesäolympialaisissa.


title: Kimmo Porttila

text: Hänen isänsä on urheilutoimittaja Jari Porttila.


title: Integraattori

text: Integraattori on elektroninen kytkentä, joka suorittaa signaalille integrointioperaation yleensä ajan suhteen. Integraattoreita käytetään mm. PID-säätimissä sekä joissakin modulaattoreissa ja demodulaattoreissa.


title: Emma Green

text: Emma Anna-Maria Green (s. 8. joulukuuta 1984 Bergsjön, Ruotsi) on ruotsalainen, uransa vuoden 2016 syksyllä lopettava yleisurheilija, jonka päälaji on korkeushyppy.


title: Emma Green

text: Green voitti sisäratojen Ruotsin-mestaruuden 2001. Hänen ensimmäiset arvokilpailunsa olivat Kingstonin nuorten MM-kisat 2002, joissa hän sijoittui korkeushypyssä yhdeksänneksi. Seuraavana vuonna hän voitti pronssia nuorten EM-kisoissa tuloksella 186. Vuonna 2004 hän voitti Ruotsin hallimestaruuden aikuisten sarjassa sekä alle 23-vuotiaiden mestaruuden niin sisä- kuin ulkoradoillakin. Hän voitti lisäksi alle 23-vuotiaiden Pohjoismaiden-mestaruuden. Seuraavana vuonna hän sai Euroopan alle 23-vuotiaiden mestaruuskisoissa hopeaa. Hän sijoittui lisäksi sisäratojen EM-kisoissa kahdeksanneksi ja voitti MM-pronssia Helsingin MM-kisoissa ennätyksellään 196. Hän voitti samana vuonna maansa sisäratojen mestaruuden korkeushypyssä ja ulkoratojen mestaruuden sekä korkeushypyssä että pituushypyssä. Vuonna 2006 Green voitti jälleen korkeushypyssä maansa sisäratojen mestaruuden, mutta karsiutui Moskovan sisäratojen MM-kisoissa. Hän sijoittui samana vuonna Euroopan cupin superliigassa viidenneksi 200 metrin juoksussa ja Göteborgin EM-kisoissa yhdenneksitoista korkeushypyssä. Hän juoksi Göteborgissa lisäksi ankkuriosuuden viidenneksi sijoittuneessa Ruotsin 4 × 100 metrin viestijoukkueessa.


title: Emma Green

text: Green karsiutui Birminghamin sisäratojen EM-kilpailuissa 2007. Hän voitti Ruotsin mestaruuden sisä- ja ulkoradoilla sekä sijoittui Osakan MM-kilpailuissa seitsemänneksi. Vuonna 2008 hän voitti Ruotsin hallimestaruuden, mutta karsiutui loppukilpailusta Valencian sisäratojen MM-kilpailuissa. Hän oli Euroopan cupin ykkösliigassa toinen, voitti myös maansa ulkoratamestaruuden ja sijoittui Pekingin olympialaisissa yhdeksänneksi. Seuraavana vuonna hän oli viides Euroopan joukkuemestaruuskilpailujen superliigassa ja seitsemäs Berliinin MM-kilpailuissa. Lisäksi hän voitti Ruotsin-mestaruuden. Dohan sisäratojen MM-kilpailuissa 2010 hän sijoittui viidenneksi. Barcelonan EM-kilpailuissa 2010 hän sijoittui toiseksi ennätyksellään 201 cm. Lisäksi hän voitti Ruotsin sisä- ja ulkoratamestaruudet sekä Euroopan joukkuemestaruuskilpailujen ykkösliigan ja oli toinen maanosien cupissa. Vuonna 2011 hän voitti Euroopan joukkuemestaruuskilpailujen superliigan korkeushypyn Tukholmassa. Daegun MM-kilpailuissa hän sijoittui 11:nneksi tuloksella 189 cm. Istanbulin sisäratojen MM-kilpailuissa 2012 hän karsiutui loppukilpailusta. Saman vuoden Helsingin EM-kilpailuissa hän sai pronssia tuloksella 192. Lontoon olympialaisissa hän sijoittui kahdeksanneksi.


title: Emma Green

text: Green voitti Ruotsin halli- ja ulkoratamestaruuden 2013. Saman vuoden Göteborgin sisäratojen EM-kilpailuissa hän sai pronssia tuloksella 196. Hän sijoittui Euroopan joukkuemestaruuskilpailujen ykkösliigassa toiseksi. Moskovan MM-kilpailuissa hän oli viides tuloksella 197. Vuonna 2014 hän voitti Ruotsin hallimestaruuden ja oli viides Sopotin sisäratojen MM-kilpailuissa.


title: Emma Green

text: Emma Green avioitui maaliskuussa 2011 valmentajansa Yannick Tregaron kanssa. He jättivät avioerohakemuksen helmikuussa 2014.


title: Suora lähetys (Pikku G:n albumi)

text: Suora lähetys on Pikku G:n vuonna 2004 julkaistu albumi. Albumi menestyi hyvin myyden platinaa, mutta onnistui myymään vain neljäsosan verran edellisestä albumista, Räjähdysvaarasta, joka myi nelinkertaista platinaa.


title: Suora lähetys (Pikku G:n albumi)

text: Albumilla vierailee muun muassa Yö-yhtyeen solisti Olli Lindholm ja MTV3:n Huomenta Suomi -ohjelman juontaja Lauri Karhuvaara.


title: Sammy Väisänen

text: Sammy Väisänen on suomalainen urheilutoimittaja, joka on työskennellyt mm. Sport FM:llä ja Yleisradiossa. Nykyään hän toimii YLE Radio 1:ssä ja YLE Radio Suomessa.


title: Jääkiekon Euroopan cup 1966–1967

text: Kaudella 1966–1967 jääkiekon Euroopan cup pelattiin toista kertaa. Voittajaksi selviytyi tšekkoslovakialainen ZKL Brno, joka kukisti kaksiosaisessa finaalissa Tampereen Ilveksen. Näiden takana seuraaviksi sijoittuivat neuvostoliittolainen TsSKA Moskova ja itävaltalainen Klagenfurter AC.


title: Jääkiekon Euroopan cup 1966–1967

text: Ilves pelasi tuolla kaudella Euroopan cupissa yhteensä 14 ottelua, joista se voitti kymmenen, pelasi yhden tasan ja hävisi kolme. Ilveksen maaliero oli 85–49.


title: Petri Viljanen (urheilutoimittaja)

text: Petri Viljanen on suomalainen urheilutoimittaja, jonka paraatilaji on pyöräily. Hän on selostanut ja selostaa edelleen Yleisradiossa, sekä radiolle että televisiolle, mm. tennistä, jääpalloa, pyöräilyä, alppihiihtoa ja jääkiekkoa.


title: Käkisalmen kirkko

text: Käkisalmen kirkko voi tarkoittaa seuraavia kirkkoja:


title: Käkisalmen kirkko

text:
Luterilaiset:
Ortodoksiset:


title: Modo Hockey

text: Modo Hockey on ruotsalainen Allsvenskanin jääkiekkojoukkue, jonka kotipaikka on Örnsköldsvik. Joukkue on perustettu vuonna 1921, ja se on voittanut Ruotsin jääkiekon mestaruuden kaksi kertaa (vuosina 1979 ja 2007).


title: Modo Hockey

text: Modo on tunnettu laadukkaasta juniorityöstään .


title: Modo Hockey

text: Kaudesta 2006–07 alkaen joukkue on pelannut kotiottelunsa uudessa Fjällräven Centerissä.


title: Modo Hockey

text: Suomalaisista seurassa ovat pelanneet muun muassa Mikko Leinonen, Pekka Arbelius, Juha Tuohimaa, Jouko Narvanmaa, Kari Haakana, Timo Blomqvist, Juuso Riksman, Mika Lehtinen, Kristian Kuusela, Mikko Kurvinen, Tuomas Tarkki, Sami Torkki ja Ville Snellman. Kaudella 2009–10 Modossa pelasi neljä suomalaista: Hannu Pikkarainen, Marco Tuokko, Henri Laurila ja Samuli Suhonen. Joukkueessa on ollut kaksi suomalaista päävalmentajaa: Kaudella 2008-09 Harri Rindell ja kauden 2009-10 loppuun joukkueen päävalmentajana toimi Hannu Aravirta.


title: Modo Hockey

text: Modo on tullut tunnetuksi Peter Forsbergin kasvattajaseurana. Forsberg pelasi joukkueessa viimeiset kaksi kautta pääsarjatasolla ennen kuin päätti uransa kahden Colorado Avalanchessa pelatun ottelun jälkeen.


title: Modo Hockey

text: Kauden 2016 lopussa seura putosi sarjatasoa alemmaksi Allsvenskaniin ensimmäistä kertaa yli 30 vuoteen hävittyään ratkaisevan karsintaottelusarjan Leksandia vastaan otteluin 3-4.


title: DR-17

text:
DR-17 on yksi Normandian maihinnousua varten rakennetuista hinaajista, joita ostettiin Suomeen miinanraivausoperaatiota varten.
Aluksen alkuperäinen nimi oli ST-481 ja sen rakensi John E. Matton & Sons Cohoesissa, New Yorkissa 1944.


title: DR-17

text: Puolustusvoimien vuokraamana alus oli 30. syyskuuta 1946 - 23. marraskuuta 1948 miinanraivaustehtävissä. Alus vaurioitui pahoin magneettimiinan räjähtäessä sen raivaimessa Hangon edustalla elokuussa 1948, minkä jälkeen se palautettiin kansanhuoltoministeriölle.


title: DR-17

text: Alus myytiin Korttila & Kumppaneille Kotkaan maaliskuussa 1949 ja se toimi vuoteen 1971 asti satamahinaajana nimellä "Poitsila", jolloin se myytiin Suomen Höyrylaiva osakeyhtiölle. Myöhemmin aluksen runkoa vahvistettiin. Räjähdyksessä vaurioitunut koneisto pysyi kuitenkin ongelmana, sitä ei koskaan onnistuttu täysin korjaamaan ennen yksityisomistusta.


title: DR-17

text: Aluksella oli vuoteen 2005 mennessä kolmetoista omistajaa. Vuodesta 1998 alus on ollut Suomenlinnassa satamaansa pitävä yksityinen huvialus.


title: Ricardo Antonio Chavira

text: Ricardo Antonio Chavira (s. 1. syyskuuta 1971 Austin Texas) on yhdysvaltalainen näyttelijä. Hänet tunnetaan roolistaan sarjassa "Täydelliset naiset" vuosina 2004–2012. Chaviralla on meksikolaisia, saksalaisia ja irlantilaisia sukujuuria.


title: Ricardo Antonio Chavira

text: Chavira on esiintynyt useissa riippumattomissa elokuvissa sekä Touchstone Picturesin "Alamossa". Ennen "Täydellisiä naisia" hän oli vakinaisena sarjassa "The Grubbs" sekä väliaikaisena sarjoissa "Mullan alla" ja "The Division". Vierailurooleja hänellä oli sarjoissa "Joanin salaisuus", "Kartellikuningas", "24", "Kunnian miehet", "NYPD Blue", "Philly" ja "Enkelten kaupunki". Chavira oli myös jonkin aikaa "The George Lopez Show’ssa". Hän teki ensimmäisen ääniroolinsa animaatioelokuvaan "", jossa hän esitti Major Forcea.


title: Ricardo Antonio Chavira

text: Chaviralla ja hänen vaimollaan Marcea Dietzelillä on kaksi lasta, vuonna 2003 syntynyt poika ja vuonna 2008 syntynyt tytär. Pariskunta avioitui vuonna 2007 oltuaan jo pitkään yhdessä. Ricardo Antonio Chaviran isä on Bexarin piirikunnan tuomari Juan Antonio Chavira.


title: Pyörätuolimiekkailu

text: Pyörätuolimiekkailu on miekkailusta sovellettu vammaisurheilulaji, jonka sir Ludwig Guttmann kehitti Stoke Mandeville -sairaalassa. Laji otettiin mukaan vuoden 1960 paralympialaisten ohjelmaan. Miekkailijat ottelevat pyörätuoleissa, jotka on kiinnitetty lattiaan lyhyen etäisyyden päähän toisistaan. Pyörätuolimiekkailussa otellaan perinteisen miekkailun tapaan kolmella eri aseella: säilällä, floretilla ja kalvalla. Säännöt ovat samat lukuun ottamatta sitä, että pyörätuolimiekkailussa ei ole jalkatöitä eikä näihin liittyviä sääntöjä.


title: Pyörätuolimiekkailu

text: Pyörätuolimiekkailun kansainvälinen lajijärjestö on International Wheelchair Fencing Committee (IWFC). Suomessa laji kuuluu Suomen Miekkailuliiton toimintaan. Laji on ainoa kamppailulaji, jossa pyörätuolinkäyttäjät voivat kilpailla paralympialaistasolla.


title: Pyörätuolimiekkailu

text: Laji esiteltiin ensimmäisen kerran Englannissa International Stoke Mandeville Games -nimisessä tapahtumassa. Ensimmäinen pyörätuolimiekkailussa käytetty ase oli säilä. Vuonna 1956 käyttöön tulivat myös floretti ja kalpa.


title: Pyörätuolimiekkailu

text:
Pyörätuolimiekkailussa on kolme kategoriaa, joita merkitään A-, B- ja C-kirjaimilla. Ryhmän A urheilijoilla on hyvä tasapaino sekä taipuisa ja esteettä liikkuva ylävartalo. Ryhmässä B on huono tasapaino ja liikkuvuus, mutta ainakin yksi esteettä liikkuva käsi. Ryhmän C urheilijoilla on vamma kaikissa neljässä raajassa.
Vammat, jotka tuovat kilpailukelpoisuuden pyörätuolimiekkailuun ovat:


title: Reijo Viita

text: Reijo Viita, oik. Reijo Viitanen (s. 12. joulukuuta 1936 Pohjaslahti) on erityisesti 1960-1970-luvuilla esiintynyt suomalainen iskelmälaulaja, joka oli Kullervo Linnan orkesterin pitkäaikaisin laulusolisti.


title: Reijo Viita

text: Reijo Viidan syntymäpaikka Pohjaslahti on 100 kilometriä Tampereelta pohjoiseen. Kunta on liitetty Vilppulaan ja Virtain kaupunkiin 1973.


title: Reijo Viita

text: Pohjaslahden Työväenyhdistyksen Torvisoittokunta oli perustettu 1919. Reijo Viita meni soittokuntaan 1940- luvun lopulla. Reijo sanoi – klarinetti sieltä annettiin käteen. Opettajaksi alkoi Veikko Tiensuu. Soittokunta saikin nopeasti uuden nuoren klarinetistin, joka kiersi vuoteen 1955 asti soittokunnan mukana.


title: Reijo Viita

text:
Reijo Viidan ensimmäinen orkesteri oli Isku–Pojat, vuoden 1954 lopusta toukokuuhun 1955. Peruskokoonpano tällä 1953 kootulla orkesterilla oli:
Oli Mauno Sillanmäen orkesteri, Pentti Tiensuun orkesteri ja Reijo Viita laulusolistina ja soittajana Kullervo Linnan kuuluisassa orkesterissa. Pohjaslahden opeilla tultiin huipulle. Myöhemmin Helsingin seudulle tuli myös Jyrki Tiensuu – tuuban taitaja. Tahvo Lappalainen soitti Mauno Sillanmäen orkesterissa, johon myöhemmin siirtyi Uolevi Haapanen ( 1929 ), jolla oli myös orkesteri jonkin aikaa.


title: Reijo Viita

text: Reijo Viita tuli Helsinkiin 1955. Työ järjestyi ensin Pasilan Konepajalta ja sieltä silloiselle Aerolle. Työ oli lentokoneiden moottorien koekäyttö korjauksien jälkeen. Reijo piti päivätyönsä koko laulajan uransa ajan.


title: Reijo Viita

text:
Aluksi hän meni HTY:n soittokuntaan, mutta se jäi kun alkoi tulla tanssikeikkoja runsaamman puoleisesti. Hän oli nimittäin tutustunut hanuristi Teuvo Ihanukseen, jonka yhtyeeseen hän meni. Yhtye kiersi aina Kajaania ja Posiota myöten.
Kokoonpano oli:


title: Reijo Viita

text: Teuvo Ihanus ja Reijo Viita vierailivat myös tangosäveltäjä Unto Monosen orkesterissa. Samoin olivat myös Matti Louhivuoren orkesterissa 1960–luvun alussa, kunnes taas palattiin Teuvo Ihanuksen yhtyeen nimiin.


title: Reijo Viita

text: Kullervo Linnan isolla orkesterilla oli Helsingin Kulttuuritalolla keikka maaliskuun lopulla 1964. Solisti Reijo Taipale oli sairastunut ja tilalle oli saatava nopeasti laulaja, sillä Kullervo Linnan 16–miehisellä orkesterilla ei voinut mennä ilman solistia pitkään tanssisessioon.


title: Reijo Viita

text:
Rumpali Göran ”Jösse” Lindblad oli jo aikaisemmin puhunut Kullervo Linnalle Reijo Viitasesta, joka soittaa hyvin klarinettia ja osaa laulaakin, sillä Kullervo etsi uutta solistia.
Reijo Taipale oli nimittäin perustamassa omaa orkesteria. Linna haetuttikin Reijon tuuraajaksi ison orkesterin eteen ja sanoi – siinä on Reiska mikrofoni alahan laulaa.


title: Reijo Viita

text:
Reijo lauloi ja salintäyteisen yleisön reaktio oli niin pauhaava, että tiesin tähden löytyneen, sanoi Linna. Kyllähän helsinkiläiset Reijon tiesivät jo Teuvo Ihanuksen yhtyeestä.
Linna ottikin Reijon orkesteriinsa heti ja lehtihaastattelussa tuolta ajalta toteaa, että menestys on ollut joka paikassa yhtä hyvä ja nimikirjoituksen pyytäjiä riittää.


title: Reijo Viita

text:
Uudelle solistille oli saatava levy ja Kullervo Linna veikin jo kesäkuussa Reijon koelauluun Toivo Kärjen luo. Reijo muistaa – lauloin ”Tähti ja meripoika" – valssia ja Topi säesti pianolla. Vain vähän lauloin, kun Topi sanoi – aloitetaan. Huomiseksi sävellän tangon ja Kullervo säveltää singlen toiselle puolelle.
Kaksi päivää harjoittelet ja sitten levytetään.


title: Reijo Viita

text:
Näin syntyi Kullervo Linnan ”Syksyn sävel” ja Toivo Kärjen ”Illan ensimmäinen tango”.
Hanurin mestari Matti Viljanen sovitti ja Reino Helismaa teki sanoitukset – Pohjaslahden mies oli suomalaisen iskelmän nimimiesten joukossa - huipulla.


title: Reijo Viita

text:
Sukunimi lyhennettiin Viidaksi tässä yhteydessä. Levy nousi molemmilla kappaleillaan heti listoille.
Reijo Viidasta tuli tähti, josta musiikkitoimittajat kirjoittivat eri lehtiin.
Radio- ja TV-esiintymiset tulivat mukaan. ”Syksyn sävel” oli Ilta–Sanomien listalla kotimaisista kuudes parhaimmillaan. Suosituimmat kotimaiset –listalla Reijo oli yhdeksäs. Myös seuraavat levytykset nousivat listalle.


title: Reijo Viita

text:
Reijon menestys johti myös Fan–Clubin perustamiseen Helsingissä. Keikkaputki Kullervo Linnan orkesterilla ja Reijo Viidalla oli melkoinen.
Vuonna 1967 oli 178 keikkaa ja 1968 oli 180 keikkaa.
Päivätyön ohella urakka on ollut melkoinen. Tuolloin oli menossa tangobuumi ja levytykset olivat singlelevyjä, joita tehtiin muutama vuodessa. Levytysten määrä ei tämän vuoksi noussut suureksi. LP-levy yleistyikin vasta seuraavina vuosina. Tangokauden jälkeen tuli humppabuumi ja jälleen tarvittiin levytyksiin Reijo Viitaa.
Fonovox–yhtiö tuotti Reijolle LP-levyn, jossa sovituksista vastasi Seppo Rannikko. Tähän juhlalevyyn on siitä valittu Kullervo Linnan ” Muistojen Inari,” Jarmo Jylhän ”Kadotettu onni” ja Seppo Rannikon ”Yö Volgalla.”


title: Reijo Viita

text: JP – Musiikki tuotti myös LP – levyn Reijolla ja jälleen oli sovittajana Seppo Rannikko.


title: Reijo Viita

text:
Vuoden 1980 levytyksiä olivat tamperelaisen hanuristin Toivo Honkosen säveltämä ”Ilta kotikujalla”. Samoin ”Koskipuisto”, jonka säveltäjä on Franco Morero (s. 1941). Hän on italialainen ja on asunut Suomessa jo vuodesta 1972. Raul Reiman (1950–1987) teki sanoituksen.
Kullervo Linnan orkesterin kokoonpano oli pitkään Reijon aikana:


title: Reijo Viita

text: Kullervo Linnan orkesterin viimeinen keikka oli 31.10.1980. Reijo Viita oli Kullervo Linnan orkesterin laulusolistina yli 16 vuotta, eli ylivoimaisesti pisimmän ajan - yli puolet ajasta, jonka orkesteri oli olemassa.


title: Reijo Viita

text: Viimeinen esiintyminen Kullervo Linnan kanssa oli 23.11.1981 Linnan 70-vuotisjuhlakonsertissa Kulttuuritalolla.


title: Reijo Viita

text: Reijo keikkaili Linnan kauden lopussa ja jälkeen Aarre Jokisen yhtyeen laulusolistina vuosina 1980 – 1981.


title: Reijo Viita

text: Myös Teuvo Ihanuksen yhtyeen mukana tuli jälleen oltua, ja Reijo Viidan viimeinen keikka Ihanuksen kanssa oli Kajaanissa lauantaina 16.7.1982.


title: Peugeot 205

text: Peugeot 205 on Peugeot’n vuosina 1983–1998 valmistama pieni henkilöauto. Autoa oli saatavana 1,0–1,9-litraisilla bensiinimoottoreilla. Mallista oli myös saatavilla 1,8-litrainen dieselmoottori. Se tuli Peugeot 104:n seuraajaksi, ja sen korvasivat Peugeot 106 ja Peugeot 206.


title: Peugeot 205

text: Peugeot 205 oli keskeisessä osassa automerkin menestyksen nopeassa nousussa 1980-luvun Euroopassa. Vuosikymmenen keskivaiheilla Peugeot 205 valittiin länsisaksalaisen "Auto Motor und Sport" -lehden lukijaäänestyksessä kolmena vuonna peräkkäin markkinoiden parhaaksi pikkuautoksi. Se oli myös Länsi-Saksan myydyin tuontiauto. Peugeot 205:tä ulkoisesti muistuttanut kilpa-auto hallitsi tuolloin rallin MM-sarjaa, kuljettajina Ari Vatanen, Timo Salonen ja Juha Kankkunen. Suomessa Peugeot-merkin myynti kasvoi 32 prosenttia vuonna 1985 ja 35 prosenttia vuonna 1986, paljolti 205-mallin ansiosta. Vielä vuonna 1988 Peugeot oli Euroopan eniten markkinaosuuttaan kasvattanut automerkki etenkin edellisvuonna lanseeratun 405-mallin myötä, ja kasvu jatkui myös Suomessa. Tuolloin 205-malliston maahantuontiohjelmaan kuului yhdeksän kolmiovista ja neljä viisiovista mallia, muun muassa 85 hevosvoiman sporttinen 205 XS ja tehdastilauksena saatavissa ollut markkinoiden edullisin avoauto, Peugeot 205 Cabriolet CJ.


title: Peugeot 205

text:
Vuonna 1984 esiteltiin GTI-malli, joka sai suuren suosion. GTI-mallin siivitti suosioon melko suoranaisesti Peugeot’n menestys kilpatoiminnassa, sekä mallien edullisuus muihin luokan autoihin nähden. Suomessakin Peugeot 205 GTI oli luokkansa myydyin auto. GTI-mallia oli saatavana joko 1,6-litraisella 115-hevosvoimaisella (105 hv 1984–1987) moottorilla tai vuonna 1986 esitellyllä 1,9-litraisella 130-hevosvoimaisella (122 hv kat. 1990–1992) GTI-mallilla. Moottorien erot olivat pienet, iskutilavuus oli kasvatettu pidemmällä iskulla.
Muita eroavaisuuksia olivat esimerkiksi öljynjäähdytin 1,9:ssä, suihkutusjärjestelmän erot, 1,9:ssä puolinahka- tai kokonahkaistuimet (1,6:ssa kangasverhoilu), 1,6:ssa kevytmetallivanteet kooltaan 14 tuumaa, 1,9:ssä 15-tuumaiset Speedline-kevytmetallivanteet. Lisäksi 1,9 GTI:ssä oli levyjarrut myös takana.


title: Peugeot 205

text: 205 GTI:stä oli myös avomalli. Sen avokattoinen GTI-malli kulki nimellä CTI. C-kirjain tuli sanasta ”cabriolet”. Siinä oli GTI-mallin moottori (1,6-litrainen). CTI:ssä on kattoa lukuun ottamatta sama verhoilu kuin GTI-mallissa.


title: Peugeot 205

text: Vuonna 1991 malli koki kasvojenkohotuksen kirkkaiden etuvilkkujen ja uusien takavalojen ansiosta, uuden kojelaudan malli oli saanut jo vuonna 1987.


title: Peugeot 205

text:
Peugeot valmisti tarvittavat 200 kappaletta 205 T16 -mallia, jotta se saisi sille B-ryhmän luokituksen rallin MM-sarjassa. T16-nimityksen "T" tulee turbosta ja "16" kuvastaa moottorin venttiilien määrää.
205 Turbo 16 oli Peugeot’n vastaisku rallin MM-sarjaa hallinnutta Audia vastaan. 205 T16 oli varustettu keskimoottorilla, KKK:n valmistamalla turboahtimella ja nelivetojärjestelmällä, jonka vetosuhdetta pystyi muuttamaan. Auton korin pohjana oli putkirunko, jonka päälle kori ja siivekkeet oli tehty muovista ja hiilikuidusta. 205 T16:n moottori oli vain 1,8-litrainen ja se oli sijoitettu takaapäin katsottuna oikealle puolelle autoa. Kilpailijoiden, muun muassa Audin, moottorit olivat yli kaksilitraisia ja paljon painavampia kuin Peugeot’n. Peugeot'ssa ei ollut ylimääräisiä osia ja tämän vuoksi painoa oli vain 980 kilogrammaa. Peugeot saavuttikin autollaan mestaruuden jo toisena vuotena (1985).


title: Peugeot 205

text: Peugeot kehitti 205 T16:sta evoluutioversion, minkä vuoksi se joutui valmistamaan 205 T16 Evo2 -mallia 20 kappaletta.


title: Peugeot 205

text: Peugeot 205 Turbo 16 Evolution 2 kehitysversioon KKK:n valmistama turboahdin vaihdettiin Garrettin Formula ykkösissä käyttämään turboon. Uuden turbon myötä tehot vaihtelivat 440 hevosvoimasta 510 hevosvoimaan ajettavasta alustasta ja turbon paineista riippuen. Auton moottoriin lisättiin myös vedenruiskutus, jota käytettiin jäähdyttämään moottoria kuumissa olosuhteissa. 205 T16 Evo2:een kehitettiin myös kookas takasiipi ja myös eteen lisättiin siivekkeet. Jo valmiiksi alhaisesta painosta onnistuttiin pudottamaan vielä 70 kilogrammaa ja näin ollen uuden auton painoksi kertyi 910 kilogrammaa. Juha Kankkunen voitti autolla vuonna 1986 mestaruuden, mutta se oli hieman kiistanalainen Sanremon rallin sääntötulkintojen vuoksi. Autoa käytettiin myös vuonna 1985 loppukaudesta Timo Salosen voittaessa mestaruuden. B-ryhmän kieltämisen jälkeen autoa käytettiin vielä Pikes Peak -kilpailuissa sekä pidennettyä versiota aavikkoralli Pariisi-Dakarissa. Rallicrossin Euroopan Mestaruus-sarjassa Matti Alamäki ja Peugeot 205 T16 olivat lähes lyömätön yhdistelmä. Autoa näkee myös nykyäänkin Keski-Euroopan Historic Rally Cars -sarjoissa.


title: Hollannin Grand Prix 1971

text: Hollannin Grand Prix 1971 oli Formula 1 -sarjan osakilpailu, joka ajettiin 20. kesäkuuta 1971 Zandvoortin radalla. Kilpailu oli kauden neljäs ja sen voitti belgialainen Jacky Ickx Ferrarilla. kisa ajettiin sateessa. Ferrari sai etua Firestone renkaiden parempien märän kelin ominaisuuksien ansiosta. Kisan jälkeen Ickx myönsi mahdollisuutensa mestaruuteen pieniksi, vaikka olikin 5 pisteen päässä Stewartista.


title: Deluxe Paint

text: Deluxe Paint on vuonna 1985 julkaistu kuvankäsittelyohjelma, joka julkaistiin samaan aikaan Amiga 1000 -tietokoneen kanssa. Tämä oli eräs aikakautensa suosituimmista piirto-ohjelmista. Pikseligrafiikan tuottamiseen ja editointiin sopineen ohjelmiston pääsuunnittelijana mainitaan Dan Silva. Electronic Arts kehitti Deluxe Paintin alun perin Amiga-tietokoneelle. Myöhemmin ohjelmasta julkaistiin versioita myös muille alustoille.


title: Deluxe Paint

text: Ohjelmasta julkaistiin myöhemmin versiot Deluxe Paint II (1986), Deluxe Paint III (1988), Deluxe Paint IV (1991), Deluxe Paint 4.5 AGA (1993) ja Deluxe Paint V (1995, viimeisin versio). Computer History Museum julkaisi vuonna 2015 ohjelmiston ohjelmiston I -version lähdekoodit vuodelta 1986.


title: Erkki Kivijärvi

text: Kaarle Erkki Kivijärvi (24. syyskuuta 1882 Oulu – 20. tammikuuta 1942 Helsinki) oli suomalainen kirjailija ja lehtimies. Päätyönsä hän teki Helsingin Sanomien toimittajana ja toimitussihteerinä.


title: Erkki Kivijärvi

text: Erkki Kivijärven vanhemmat, oululainen tervakauppias Karl Kivijärvi ja Majken (o.s. Nybergh) edustivat suomenmielistä porvarissäätyä, ja Kivijärvikin aloitti koulunkäyntinsä suomenkielisessä Rosendahlin-Westerlundin valmistavassa koulussa. Oulun suomalaiseen klassilliseen lyseoon hän siirtyi 1893, vajaa vuosi isän varhaisen kuoleman jälkeen. Valmistuttuaan ylioppilaaksi Kivijärvi kirjoittautui Helsingin yliopistoon opiskelemaan kieliä, kansantaloutta ja filosofiaa. Vuonna 1904 hän valmistui filosofian kandidaatiksi ja paria vuotta myöhemmin maisteriksi.


title: Erkki Kivijärvi

text: Erkki Kivijärvi kirjoitti Suomen luetuimpiin lehtiin ja toimi lukuisten albumien ja kulttuurilehtien avustajana. Näkyvimmän osan urastaan hän teki arvostettuna teatterikriitikkona, jolla oli perusteellinen tuntuma teatterimaailmaan. Kritiikkien ohella hän kirjoitti muun muassa "Näyttämöoppaan seuranäyttämölle" (1913) ja henkilökuvan "Adolf Lindforsista" (1923) sekä kahdeksan kokoillan näytelmää. Käytännön kokemusta teatterimaailmasta Kivijärvi sai vuosina 1908-1912 toimiessaan Viipurin maaseututeatterin johtajana.


title: Erkki Kivijärvi

text: Kivijärvi tunnettiin myös pakinoitsijana. Helsingin Sanomien maanantaikirjeissä hän esitteli kepeän henkevään tyyliinsä milloin kirjallisuuden klassikoita, milloin Ruotsin elinkeinoelämää. Suomen Kuvalehteen hän kirjoitti taas nimimerkillä Bagheera ja neuvoi "Saako? Sopiiko?" -palstallaan tapakulttuurin taitoja: minkälainen kravatti piti missäkin puvussa olla ja mitä viinejä milloinkin tuli juoda.


title: Erkki Kivijärvi

text: Miltei kaikissa Kivijärven romaaneissa on omaelämäkerrallisia piirteitä kotikaupungista Oulusta. Romaani "Tervaporvari" (1933) ajoittuu Oulun tervakaupan mahtivuosiin 1800-luvun jälkimmäisellä puoliskolla. Se kuvaa haaparantalaisen puusepän pojan Karlin urakehitystä konttoristista itsenäiseksi tervaporvariksi, jolla on oma kauppatalo Torikadulla. Karlin yritteliäisyys ja eteenpäin pyrkivä asenne kytkeytyvät osaksi 1930-luvun suomalaisen kaunokirjallisuuden aihemaailmaa, joka tähdensi perinteen ja jatkuvuuden sekä työn ja sitkeyden merkitystä.


title: Erkki Kivijärvi

text: Toinen Kivijärven romaanien keskeinen miljöö on vuosisadan alun Helsinki. Pääkaupunkiin sijoitettu "Painomuste ja punaviini" (1930) kuvailee 1920-luvun politiikan ja seurapiirien tapahtumia miljöönään sanomalehden toimitus. Lehti on mitä ilmeisimmin Helsingin Sanomat, jossa kirjailija itse oli toimitussihteerinä.


title: Erkki Kivijärvi

text:
Omalla nimellä:
Nimimerkillä "Bagheera":


title: Calixtlahuacan pää

text: Calixtlahuacan pää on pieni kivestä kaiverrettu miehen pää, joka on löydetty esiklassiselle mesoamerikkalaiselle ajalle (noin 1800 vuotta sitten) sijoittuvasta arkeologisesta kohteesta Tolucassa, Meksikossa. Joidenkin tutkijoiden mielestä veistos on selvästi roomalainen. Amerikoissa on myös joitakin muita väitettyjä merkkejä yhteyksistä muinaisiin roomalaisiin. Tällaisia ovat esimerkiksi roomalaiset rahat.


title: J. E. Salomaa

text: Jalmari Edvard Salomaa, vuoteen 1906 "Grönholm", (19. huhtikuuta 1891 Lieto – 3. syyskuuta 1960) oli suomalainen filosofi ja Turun yliopiston professori. Filosofian professuuria Salomaa hoiti vuosina 1931–1958 ja sen ohella kasvatustieteen ja psykologian niin sanottuja rinnakkaisprofessuureja vuoteen 1955 saakka. Filosofina Salomaa korosti oman filosofisen vakaumuksen muodostamista. Kasvatusfilosofiassaan hän korosti auktoriteeteista vapaata persoonallisuutta.


title: J. E. Salomaa

text: Jalmari syntyi Liedon pitäjän Ankan kylään pientilallinen Gustaf Edvard Grönholmin ja nahkurin tytär Vendla Sofia Stackelbergin pojaksi. Äiti kuoli Jalmarin ollessa vähän yli vuoden ikäinen. Käännekohdaksi lapsen elämässä muodostui 8-vuotiaana saatu pesti kesäpaimeneksi Väljään. Asumaton Väljä oli tunnettu kummituksista ja noidista. Jalmari katsoi paremmaksi karata Turkuun isoäitinsä luo.


title: J. E. Salomaa

text: Turussa Jalmari pääsi kouluun, ja hänestä tuli sukunsa ensimmäinen kansakoulun käynyt. Opintie jatkui Turun Reaalilyseossa vapaaoppilaana vuonna 1904, ja syksyllä 1910 Salomaa kirjoittautui Helsingin yliopistoon.


title: J. E. Salomaa

text: Salomaa valmistui Helsingin yliopistosta pääaineenaan yleinen historia. Hänen laudaturtyönsä aiheena oli Karl Lamprechtin innoittama "Kirkkovaltion synty". Jo ensimmäisessä tutkielmassaan Salomaalla oli teoreettinen lähtökohta: tutkimustuloksenaan hän esitti, että kirkkovaltion synty määrittyy sen mukaan miten 'valtio' määritellään.


title: J. E. Salomaa

text: Yleisen historian professori M. G. Schybergson suositti Salomaalle laudaturtyön laajentamista väitöskirjaksi ja arveli hänen selviävän työstä noin vuodessa. Salomaa, joka oli asettanut väitöskirjan tavoitteekseen jo ennen laudatur-työn aloittamista, halusi kuitenkin tehdä akateemisen lopputyönsä filosofisesta aiheesta. Teoreettisen filosofian professori Arvi Grotenfeltin kanssa hän neuvotteli filosofianhistoriallisen väitöskirjansa aiheeksi Schopenhauerin ja von Hartmannin välisen suhteen.


title: J. E. Salomaa

text: Jatko-opintojaan varten Salomaa lähti Saksaan, Leipzigin yliopistoon. Siellä hän käytti aikansa erittäin tehokkaasti: pääasialliseksi toimeksi muodostui Wilhelm Wundtin johdolla tehty psykologinen tutkimus, jonka rinnalla hän keräsi aineistoa filosofian väitöskirjaa varten Johannes Volkeltin opastamana. Lisäksi Salomaa seurasi opetusta historian laitoksella ("Königlich Sächsisches Institut für Kultur- und Universalgeschichte"), erityisesti laitoksen johtajan Karl Lamprechtin luentoja. Salomaan ensimmäinen julkaisu vuodelta 1915 käsitteli juuri Lamprechtin historianmenetelmiä. Artikkeli julkaistiin "Historiallisessa aikakauskirjassa".


title: J. E. Salomaa

text: Ensimmäinen maailmansota keskeytti opinnot Leipzigissä. Psykologinen tutkimus jäi kesken. Vaikka Salomaa sai opiskelijakollegoidensakin keräämän aineiston käyttöönsä, hän katsoi sen olevan riittämätön väitöskirjaa varten. Vaivalloisia reittejä myöten Salomaa palasi Turkuun.


title: J. E. Salomaa

text: Suomessa Salomaa jatkoi ”kriitillis-vertailevaa” filosofianhistoriallista työtä Schopenhauerin ja von Hartmanin parissa. Väitöskirja valmistui vuonna 1918 pääosin Leipzigin antikvariaateista kerätystä kirjallisuudesta.


title: Ohion roomalaiset kolikot

text: Ohion roomalaiset kolikot ovat esineitä, jotka löydettiin vuonna 1963 sillanrakennustöiden yhteydessä Ohiosta, Yhdysvalloista. Kaksi kolikkoa on saatu museoon, mutta loput ovat kadoksissa. Rahat ovat roomalaisia ja ajoittuvat vuosille 268 ja 312 tai 313. Työmaalla olleen henkilön leski toimitti kolikot museolle vuonna 1997.


title: Ohion roomalaiset kolikot

text: Kolumbusta varhaisempaan aikaan ajoittuvia vanhasta maailmasta peräisin olevia rahoja on väittämän mukaan löydetty Amerikan mantereelta yhteensä yli 40. Näiden joukossa on roomalaisten lisäksi muun muassa numidialaisia ja juutalaisia rahoja. Rahat ovat todennäköisesti kulkeutuneet Amerikkaan vasta viime vuosisatoina esimerkiksi keräilijöiden mukana. Neljänkymmenen kolikkolöydön tutkimukset eivät ole viitanneet siihen, että kyseessä olisivat ennen Kolumbusta Amerikkaan tulleet kolikot vaan että sellaiseksi väitetty alkuperä on joko kyseenalainen tai selvästi väärä ja osoitettu sellaiseksi joko löytöpaikan perusteella tai löytämisestä kerrottujen olosuhteiden perusteella.


title: Carlo Ponti

text: Carlo Ponti (11. joulukuuta 1912 Magenta, Italia – 10. tammikuuta 2007 Geneve, Sveitsi) oli italialainen elokuvatuottaja.


title: Carlo Ponti

text: Alkujaan juristin koulutuksen saanut Ponti siirtyi elokuva-alalle vuonna 1940. Hän oli useita vuosikymmeniä kuuluisin italialainen elokuvatuottaja. Vuonna 1941 alkaneella urallaan hän ehti tuottaa yli 140 elokuvaa, joita ovat muiden muassa Federico Fellinin "La Strada – Tie", Vittorio de Sican "Boccaccio '70", David Leanin "Tohtori Živago" ja Michelangelo Antonionin "Blow-Up – erään suudelman jälkeen". 1940-luvun lopulla Ponti työskenteli Lux Film -yhtiössä, vuodesta 1950 yhteistyössä Dino De Laurentiisin kanssa ja sen jälkeen riippumattomana tuottajana.


title: Carlo Ponti

text: Ponti tunnetaan myös näyttelijä Sophia Lorenin puolisona. He joutuivat avioitumisensa vuoksi vuonna 1957 vaikeuksiin lain kanssa, sillä katolinen kirkko ei myöntänyt Pontille eroa edellisestä avioliitosta. Vuosien oikeustaistelun jälkeen Ponti vältti tuomion kaksiavioisuudesta, ja pari meni uudelleen naimisiin vuonna 1966 Ranskan kansalaisina.


title: Luettelo Tähtiportti-sarjan roduista

text: Tähtiportti on tieteiselokuva ja sitä seurannut televisiosarja. Sarjassa esitellään useita erilaisia ihmis-, humanoidi- ja muukalaisrotuja. Tämä luettelo on keskeneräinen.


title: Luettelo Tähtiportti-sarjan roduista

text: Muinaisten egyptiläisten jumalat paljastuvat Tähtiportti-elokuvassa alieneiksi, goa'uldeiksi. Nämä veivät aikoinaan Maan ihmisiä tähtiporttien kautta lukemattomille planeetoille, joissa pitivät näitä orjinaan. Sen takia monet TP-1-ryhmän eri planeetoilla tapaamat muukalaiset ovatkin ihmisiä, jotka ovat alun perin lähtöisin Maasta.


title: Luettelo Tähtiportti-sarjan roduista

text: Tau'ri on goa'uldien kieltä ja tarkoittaa "esikoista", meitä alkuperäisiä Maan ihmisiä. Tau'reihin kuuluu siis suurin osa sarjan päähenkilöistä, mm. Jack O'Neill, Daniel Jackson, Samantha Carter, Cameron Mitchell ja George Hammond.


title: Luettelo Tähtiportti-sarjan roduista

text: Abydos oli ensimmäinen planeetta, johon sarjassa matkustettiin tähtiportin avulla. Sen kulttuuri muistutti suuresti muinaista egyptiläistä kulttuuria aavikkoineen ja pyramideineen. Goa'uld Ra orjuutti Abydoksen ihmisiä, kunnes Jack O'Neill auttoi joukkueensa kanssa tuhoamaan tämän. Daniel Jacksonin vaimo Sha're (elokuvassa Shau'ri) oli abydoslainen. Goa'uld Anubis tuhosi Abydos-planeetan, mutta sen ihmiset selviytyivät, kun muinaiset korottivat heidät uuteen elämään.


title: Luettelo Tähtiportti-sarjan roduista

text: Argoslaiset ovat ihmiskulttuuri, joka muistuttaa muinaisia kreikkalaisia niin ulkonäöltään kuin tekniseltä kehitystasoltaan. TP-1:n saapuessa Argos-planeetalle argoslaiset elivät keskimäärin vain sata päivää, sillä goa'udit olivat aikoinaan asentaneet heidän vereensä mikroskooppisen pieniä nanobotteja, jotka kiihdyttivät heidän ikääntymistään. Tällä goa'uldit pyrkivät kehittämään mahdollisimman nopeasti optimaalisen ihmisisäntäruumiin itselleen. Jack O'Neillin vereen joutui myös kyseisiä ainesosia, ja hän kävi lähellä kuolemaa ennen kuin SGC löysi vasta-aineen, jolla niin O'Neillin kuin argoslaistenkin ikääntyminen saatiin taittumaan ja palaamaan normaaliksi.


title: Luettelo Tähtiportti-sarjan roduista

text: Aschenit ovat kehittynyt ihmisrotu, jotka tarjoavat muille roduille auliisti apuaan, mutta osoittautuvat myöhemmin hyväksikäyttäjiksi. Jos Maa olisi sopinut yhteistyöstä ascheneiden kanssa olisivat aschenit lopulta tukahduttaneet tau'rien syntyvyyden ja näin saaneet maapallon kokonaan haltuunsa. Tämä paljastui jaksossa "2010", jossa näytettiin mitä olisi tapahtunut jos aschenien vilppiä ei olisi huomattu ajoissa.


title: Luettelo Tähtiportti-sarjan roduista

text: Cimmeria on asgardi Thorin suojelema planeetta, jonka elämäntyyli ja tekninen kehitystaso muistuttaa muinaisten viikinkien aikoja. Goa'uldit eivät pitkiin aikoihin pystyneet tunkeutumaan Cimmeriaan, koska asgardi-teknologia esti heitä astumasta planeetalle. TP-1 joutui tuhoamaan goa'uldit poissa pitävän laitteen, jolloin Cimmeria jäi suojattomaksi ja goa'uld Heru'ur valtasi planeetan. TP-1 sai kuitenkin yhteyden Thoriin, joka saapui pelastamaan cimmerialaiset.


title: Luettelo Tähtiportti-sarjan roduista

text: TP-1:n tapaama enkaralaisten joukko oli kauan sitten viety pois alkuperäiseltä Enkara-planeetalta, jonne suurin osa heidän heimostaan oli jäänyt. Enkaran sijaintia ei tiedetty, mutta SGC etsi heille toisen sopivan kotiplaneetan. Koska enkaralaisten fysiologia oli aikojen saatossa muuttunut niin, että he kestivät muita ihmisrotuja huonommin auringon UV-säteilyä, sopivia planeettoja löytyi vain yksi. Kun enkaralaiset oli viety paikan päälle, planeetalla havaittiin kuitenkin muukalaisrotu. Muukalaiset kutsuivat itseään Gad-Meereiksi. Gad-Meerit olivat muuttamassa planeettaa itselleen sopivaksi elinympäristöksi. Kyseinen planeetta on ainoa mahdollinen asuinpaikka Gad-Meereille sen olosuhteidensa vuoksi, mutta tekeillä olleen muutoksen jälkeen enkaralaiset eivät kuitenkaan olisi pystyneet elämään siellä. Gad-Meerit tiesivät, missä alkuperäinen Enkara-planeetta sijaitsi, tosin Daniel Jacksonin avustuksella ja lopulta veivät enkaralaiset sinne esi-isiensä luokse.


title: Luettelo Tähtiportti-sarjan roduista

text: Hebridanilaiset ovat ilmeisesti muinaisten kelttien jälkeläisiin pohjautuva ihmisrotu, ja he ovat eräitä teknologisesti kehittyneimpiä ihmisiä, jotka TP-1 on kohdannut. Tämä ei ole pelkästään hebridanilaisten omaa ansiota, vaan he ovat velkaa naapuriplaneettansa väestölle, humanoidirotu serrakineille, jotka ovat luovuttaneet hebridanilaisille teknologiansa. Serrakinit ajoivat vuosituhansia sitten pois hebridanilaisia piinanneet goa'uldit, ja nyt Hebridan-planeetalla elävät sulassa sovussa niin ihmiset kuin sinne muuttaneet serrakinitkin. Poikkeuksena tästä on vain pieni vähemmistö ihmisiä, joiden mielestä serrakinit yrittävät alistaa ihmiset toisen asteen kansalaisiksi ja sekoittaa heidän puhdasverisyytensä omilla geeneillään. Serrakinit ja ihmiset pystyvätkin tuottamaan jälkeläisiä keskenään ja Hebridanin väestöstä kasvavalla prosentilla on myös serrakin-sukujuuret. Serrakinit ovat kuitenkin rauhanomainen ja hyväsydäminen rotu, ja ihmisten yhteistyö heidän kanssaan on ollut poikkeuksellisen hedelmällistä. Myös tau'rit ovat olleet hyvissä väleissä niin serrakinien kuin hebridanilaisten kanssa. Serrakinit ja heidän mukanaan hebridanilaiset olivat Linnunradan galaksissa harvoja rotuja, joita goa'uldit eivät olleet alistaneet. Nyt orit ovat kuitenkin vallanneet heidänkin planeettansa.


title: Luettelo Tähtiportti-sarjan roduista

text: Planeetalla P3X-797 vallitsi tarttuva sairaus, joka muutti tartunnan saaneet ihmiset luolamiesten kaltaisiksi. Tarttuneiden puolella planeettaa vallitsi pimeys ja valoisalla puolella "Valon maassa" asuvat terveet ihmiset kutsuivat itseään koskemattomiksi. Koskemattomat menettivät jatkuvasti läheisiään sairaudelle, mutta eivät voineet asialle mitään. SGC kehitti sairautta vastaan vasta-aineen, jonka avulla sairastuneet paranivat. Valon maa muistuttaa kulttuuriltaan muinaista Kreetaa.


title: Luettelo Tähtiportti-sarjan roduista

text: TP-1:een kuudennella kaudella liittynyt Jonas Quinn oli Langara-planeetalta. Langarassa on kolme suurvaltaa (Kelowna, Terrania ja Andari-federaatio), jotka olivat Jonasiin tutustumisen aikoihin sodan uhan alla keskinäisten riitaisuuksiensa vuoksi. Tekniseltä kehitystasoltaan langaralaiset ovat samalla tasolla kuin Maa 1940-luvulla, mutta he ovat erittäin nopeita oppimaan ja goa'uld Nirrtin mukaan heidän fysiologinen kehityksensä on tau'reja edellä. Daniel Jackson kuoli viidennellä kaudella Kelownassa tehdyn kokeellisen naquadria-testauksen takia, kun hän esti suuren radioaktiivisen onnettomuuden syntymisen. Kun goa'uld Anubis sai selville Langaran voimakkaasta naquadriasta, hän hyökkäsi planeetalle tavoitteenaan hankkia se itselleen. TP-1 sai kuitenkin estettyä Anubiksen suunnitelmat, ja Jonas Quinn jäi kotiplaneetalleen rauhanlähettilääksi edistämään kolmen suurvaltion yhteistyötä. Myöhemmin Langara-planeetta oli tuhoutumaisillaan, koska siellä esiintyvä naquadria ei ollutkaan planeetalle ominaista, vaan Langaraa aikoinaan hallinnut goa'uld oli kehittänyt aineen. Kelownalaisten aikaisemmin suorittama naquadria-ydinkoe oli laukaissut ketjureaktion, joka uhkasi räjäyttää koko planeetan naquadria-varaston tehden Langaran asuinkelvottomaksi. Uhkaava katastrofi saatiin kuitenkin estettyä.


title: Luettelo Tähtiportti-sarjan roduista

text: Latonalaiset olivat aikoinaan kehittynyt ihmisrotu, joka päätti siirtyä teknologian kehittämisestä hengellisyyden ja kulttuurin kehittämiseen. Latonalaisilla on edelleen goa'uldeja vastaan tehokas suojeleva laite, jota nykyasukkaat eivät kuitenkaan osaa käyttää ja vain luottavat sen toimintaan sokeasti.


title: Luettelo Tähtiportti-sarjan roduista

text: Pangarilaiset kehittivät ensimmäisen version tretoniinilääkkeestä, joka myöhemmän kehittelyn tuloksena mahdollisti jaffojen itsenäisen elämän ilman goa'uldeja. Pangar-planeetalle oli jätetty tok'rien alkuäiti Egeria, jota pangaralaiset pitivät vankeudessa ja jonka tuottamista goa'uldeista he olivat vuosikymmenten kuluessa pystyneet kehittämään terveyttään ylläpitävän tretoniinin. Egeria oli kuitenkin kuolemaisillaan, ja ilman tretoniinia sille jo altistuneet pangaralaiset eivät enää olisi selvinneet hengissä. Pangarilaiset eivät aluksi kertoneet tretoniinin tuotantotavasta tau'reille, mikä aiheutti paljastuttuaan epäilystä heimojen välillä. TP-1 toi tok'ra-tutkijoita Pangariin auttamaan vasta-aineen löytämisessä, jolloin kuningatar-goa'uld paljastui jo aikoja sitten kuolleeksi luulluksi Egeriaksi saaden tok'rat vaatimaan pangarilaisilta tämän välitöntä vapauttamista. Tok'ra Kelmaa uhrautui antaen Egerialle ruumiinsa, jolloin tämä pystyi viimeisenä tekonaan ennen kuolemaansa neuvomaan vasta-aineen kehittämisessä ja pelasti näin pangarilaiset.


title: Luettelo Tähtiportti-sarjan roduista

text: Tegalus-planeetalla oli kaksi toisiinsa vihamielisesti suhtautuvaa suurvaltaa, Rand-protektoraatti ja Caledonia-federaatio. Kun TP-1 saapui planeetalle tähtiportin kautta, uskonnolliset fanaatikot julistivat tapauksen ihmeeksi ja saivat aikaan Randissa uskonnollisen sisällissodan. Daniel Jackson, joka oli jäänyt planeetalle vangiksi, sai järjestettyä SGC:n ja eräiden paikallisten kanssa vastaiskun, jonka seurauksena sisällissota saatiin keskeytettyä. Myöhemmin paikallinen Kane saapui Maahan kertomaan tau'reille, että Tegalukselle oli saapunut orien prioreita, jotka olivat kiristämällä saaneet suuren osan Randin kansasta puolelleen. Rand suunnitteli naapurivaltio Caledonian tuhoamista priorien satelliittiaseella, koska nämä eivät suostuneet palvomaan oreja. Tau'rit lähtivät apuun Prometheus-aluksella, mutta satelliitti onnistui tuhoamaan aluksen tappaen samalla useita sen henkilökunnan jäseniä. Jackson sai neuvoteltua Randin ja Caledonian välille väliaikaisen rauhansopimuksen, mutta myöhemmin Maahan palattuaan tau'rit saivat kuulla, että sopimus ei ollut kestänyt. Rand ja Caledonia luultavasti tuhosivat toinen toisensa.


title: Luettelo Tähtiportti-sarjan roduista

text: Tollanilaiset olivat teknologisesti erittäin kehittynyt, vähemmän kehittyneitä kohtaan ylimielinen ihmisrotu, joka oli Maan liittolainen mutta ei suostunut antamaan Maan ihmisille teknologista tietoa peläten näiden tuhoavan itsensä. He olivat aikoinaan auttaneet teknologisesti erään naapuriplaneettansa ihmisiä, mutta nämä eivät olleet kehityshyppäykseen valmiita ja tuhosivat lopulta planeettansa keskinäisissä sodissaan niin, että tollanilaisetkin joutuivat hylkäämään oman planeettansa ja etsimään uuden. Tollanilainen Narim oli romanttisesti kiinnostunut Samantha Carterista, joka antoi myös jonkin verran vastakaikua hänen tunteilleen. Tollanit olivat kehittäneet tehokkaan puolustusjärjestelmän goa'uldeja vastaan, mutta kun tämä järjestelmä salakavalasti tuhottiin, he jäivät täysin suojattomiksi ja goa'uld Tanith viritti heille ansan. Pelastaakseen planeettansa tollanilaiset yrittivät goa'uldien painostuksesta tuhota Maan, mutta Narimin avulla tau'rit saivat tietää suunnitelmasta ajoissa ja pystyivät estämään hyökkäyksen. Narimin lähettämästä viimeisestä Maahan saapuneesta viestistä selvisi, että tollanilaiset tuhottiin goa'uldien hyökkäyksessä.


title: Luettelo Tähtiportti-sarjan roduista

text: Vyas-planeetalla oli vuosi ennen TP-1:n saapumista tapahtunut massamuistinmenetys, eivätkä sen ihmiset muistaneet omaa historiaansa tai keitä he olivat. Lisäksi koko planeetalla ei ollut enää yhtään vanhuksia. Muistinmenetyksen ja vanhusten kuoleman arveltiin johtuneen sairaudesta, mutta myöhemmin paljastui että sen oli aiheuttanut Linnea-niminen nainen, "maailmojen tuhoaja", jonka tieteellinen koe oli epäonnistunut. Linnea oli yrittänyt kehittää vanhenemista estävän aineen, mutta hän nuorensikin koko väestön aiheuttaen samalla näille ja itselleen muistinmenetyksen. TP-1 ja SGC auttoivat vyaslaisia saamaan muistinsa takaisin. Tekniseltä kehitystasoltaan Vyas vastaa Maata 1900-1920-luvulla.


title: Luettelo Tähtiportti-sarjan roduista

text: "Pääartikkeli Asgard"


title: Luettelo Tähtiportti-sarjan roduista

text: Asgardit ovat ylivoimaisen kehittynyt laji toisesta galaksista. He muistuttavat ulkonäöltään hyvin paljon klassisia "pieniä harmaita muukalaisia". Teknologinen ero Asgardien ja goa'uldien välillä on heidän hyväkseen samaa luokkaa kuin goa'uldien ja tau'rien ero goa'uldien eduksi.


title: Luettelo Tähtiportti-sarjan roduista

text: Gad-Meerit ovat 10000 vuotta vanha muukalaisrotu, jotka ovat menettäneet oman kotimaailmansa. Gad-Meerit etsivät itselleen uuden kotiplaneetan, jossa etsimisen aikaan ei vielä asunnut älyllistä elämää. TP-1 toi samalle planeetalle enkaralaiset ja myöhemmin enkaralaiset huomasivat Gad-Meerien avaruusaluksen tuhoavan planeettaansa. Koska Gad-Meerien elämänmuoto perustuu rikkiin, ei hiileen, Gad-Meerit muuttivat elinympäristöä "rikkimäisemmäksi". Kyseinen planeetta oli ainoa kahdesta miljoonasta jossa Gad-Meerit pystyisivät elämään. Koska samalla planeetalla ei olisi mahdollista asua Gad-Meerejä ja enkaralaisia, Gad-Meerit tarjosivat enkaralaisille kyydin näiden alkuperäiselle planeetalle, jonka sijainti löytyi Gad-Meerien planeettakirjastosta.


title: Luettelo Tähtiportti-sarjan roduista

text: Goa'uldit ovat Tähtiportti-sarjassa ihmisten ja koko muun galaksin vihollisia, jotka orjuuttivat tuhansia vuosia sitten Maan ihmiset ja veivät heitä orjuuteen muille planeetoille. He esiintyvät jumalina, mikä saa heidän alaisensa tottelemaan heitä sokeasti. Tau'rit saivat lopulta peitettyä tähtiporttinsa niin, että goa'uldit eivät enää tulleet Maahan, mutta muualla galaksissa he jatkoivat ilkitöitään. Goa'uldit eivät pysty elämään itsenäisesti, vaan tarvitsevat joko jaffan tai ihmisen ruumiin selvitäkseen hengissä. Jaffat kantavat goa'uldeja vatsassaan niiden aikuisikään asti, jolloin goa'uld siirtyy ihmisisäntään varastaen näin ihmiseltä tämän oman ruumiin. Goa'uldit ovat armottomia ja vallanhimoisia tappajia. Goa'uldien johtajia kutsutaan järjestelmäherroiksi. Ensimmäinen Tähtiportti-elokuvassa nähty järjestelmäherra oli Ra. Järjestelmäherrat ovat ottaneet itselleen muinaisten jumalien nimiä.


title: Luettelo Tähtiportti-sarjan roduista

text: "Pääartikkeli Jaffa"


title: Luettelo Tähtiportti-sarjan roduista

text: Jaffat ovat goa'uldien alistama vain vähän tau'reista eroava laji jotka palvovat "jumalana" jotain tiettyä Goa'uldia. Goa'uldit käyttävät heitä nuorten goa'uldien hautomoina sekä sotureina ja henkivartijoina. Osa Jaffoista on siirtynyt ihmisten puolelle taistelemaan Goa'uldeja vastaan mm. Teal'c ja Bra'tac. Jaffat ovat Goa'uldien muuntelemia tau'reja.


title: Luettelo Tähtiportti-sarjan roduista

text: "Pääartikkeli Muinaiset"


title: Luettelo Tähtiportti-sarjan roduista

text: Muinaiset ovat korkeammalle elämisen tasolle nousseita henkisesti ja teknisesti pitkälle kehittyneitä olioita jotka loivat Tähtiportin, alun perin ihmisiä, jotka usein näyttäytyvät valoenergiana. Kun Daniel Jackson kuoli viidennellä tuotantokaudella, muinaiset nostivat hänet luokseen. Muinaiset ovat yksi "neljästä suuresta rodusta", jotka aikoinaan muodostivat edistyneen ja rauhanomaisen liittouman.


title: Luettelo Tähtiportti-sarjan roduista

text: Noxit ovat hyvin rauhanomainen ja kehittynyt rotu, joka vastustaa sotaa ja elää luonnonmukaisesti. Noxit muistuttavat ulkomuodoltaan menninkäisiä, ja he pystyvät muuttamaan asioita muun muassa itsensä näkymättömäksi. Tämän takia goa'uldit haluaisivat mielellään päästä käsiksi heihin ja oppia heidän rotunsa salat, mutta noxit ovat piiloutumisen mestareita ja ovat pysytelleet pois galaksinsa kahnauksista. Noxit ovat yksi "neljästä suuresta rodusta", jotka aikoinaan muodostivat edistyneen ja rauhanomaisen liittouman.


title: Luettelo Tähtiportti-sarjan roduista

text: Orit olivat ennen hyvin samankaltaisia, kuin Muinaiset, kunnes molemmat nousivat. Muinaisten pääsääntönä oli olla puuttumatta kuolevaisten elämään, toisin kuin Orien.


title: Luettelo Tähtiportti-sarjan roduista

text: Re'olit ovat huomaamaton, rauhaa rakastava rotu. Heidän elimistönsä kehittää kemikaalia, joka tarttuessaan kohteeseen saa tämän näkemään re'olin oman rotunsa edustajan näköisensä ja luulemaan, että on tuntenut kyseisen henkilön jo pitkään. Tämä on re'olien keino maastoutua ja selviytyä. Goa'uldit jahtaavat reo'leja kyseisen kemikaalin hyötyjen vuoksi, ja reo'leja onkin enää hyvin vähän.


title: Luettelo Tähtiportti-sarjan roduista

text: Replikaattorit ovat tuhoisa mekanistinen rotu, joka pystyy lisääntymään mistä tahansa metallista eksponentiaalisesti. Replikaattorit tuhoavat tekniikkaa ja rakennuksia pyyhkien altaan kokonaisia sivilisaatioita. Ne ovat aiheuttaneet suurta tuhoa etenkin asgardien keskuudessa ja tunkeutuivat myös Linnunradalle, jossa niistä nähtiin ihmisen muodon ottaneita versioita. Ne saatiin kuitenkin hävitettyä Jack O'Neillin avulla kehitetyllä laitteella, jonka toimintaperiaate liitettiin muinaisten vanhaan laitteeseen. Androidi Reese kehitti Replikaattorit aikanaan omiksi leluikseen.


title: Luettelo Tähtiportti-sarjan roduista

text: Re'tut ovat ulkonäöltään hämähäkkejä muistuttavia alieneja, jotka ovat goa'uld-vastaisia. Niiden enemmistö on ihmisiä kohtaan neutraali, mutta re'tu-kapinallisliikkeen tavoitteena on tuhota kaikki goa'uldeihin liittyvä, myös niiden mahdollisina isäntinä toimivat ihmiset. Nämä re'tut tekevä terrori-iskuja valitsemiinsa kohteisiin. Re'tuista tekee vaarallisia se, että ne ovat ihmissilmälle näkymättömiä, ja ilman niiden havaitsemiseen erityisesti kehitettyjä aseita niitä on vaikea paikallistaa.


title: Luettelo Tähtiportti-sarjan roduista

text: Ks. ylempää kohta "hebridanilaiset".


title: Luettelo Tähtiportti-sarjan roduista

text: Tok'rat (goa'uldien kielellä "Ra'ta vastaan ") ovat goa'uldien maanalainen vastarintaliike ja tau'rien liittolaisia. Vaikka he ovat itse goa'uldeja, he vastustavat goa'uldien toimintatapoja ja haluavat tuhota pahat goa'uldit. Tok'rat elävät symbioosissa ihmisten kanssa - kuten muut goa'uldit, hekin tarvitsevat ihmisen ruumiin selviytyäkseen, mutta vastoin muita goa'uldeja he antavat myös ihmisen elää vapaasti omassa ruumiissaan tok'ran rinnalla. Tällöin tok'ran ja ihmisen mielet sulautuvat yhteen ja he oppivat asioita toisiltaan. Tok'rat ovat kuoleva rotu, sillä kuningatar Egeria josta he alun perin syntyivät on kuollut, eikä uusia tok'ria voi syntyä ellei entinen paha goa'uld päätä ryhtyä tok'raksi. Koska tämä on goa'uldin luonnon vastaista, kyseiset tapaukset ovat erittäin harvinaista. Tok'ra Martouf oli kiinnostunut Samantha Carterista, joka myös antoi tälle jonkin verran vastakaikua.


title: Luettelo Tähtiportti-sarjan roduista

text: Unasit ovat vahvoja, sitkeitä ja aggressiivisia hirviöiltä näyttäviä muukalaisia, jotka olivat ensimmäinen goa'uldien orjuuttama rotu. Niiden kulttuuri on melko primitiivistä, mutta etenkin Daniel Jackson tuntee niitä kohtaan sympatiaa, sillä ne haluavat vain elää vapaudessa.


title: Luettelo Tähtiportti-sarjan roduista

text: "Pääartikkeli Wraith"


title: Gott erhalte Franz den Kaiser

text: Gott, erhalte Franz den Kaiser (myös Österreichische Kaiserhymnen tai Volkshymnen) oli vuosina 1826–1867 Itävallan keisarikunnan ja 1867–1918 Itävalta-Unkarin virallinen hymni. Habsburgien kaudella ei kuitenkaan ollut kansallishymniä sen nykyisessä merkityksessä, enemmänkin se oli omistettu aina kulloinkin vallassa olleelle keisarille, jolloin sanoitus muutui aina kruunun siirtyessä seuraavalle. Sävelmä pysyi tosin samana Joseph Haydnin sävellyksenä.


title: Gott erhalte Franz den Kaiser

text: Alkujaan hymni sävellettiin vuonna 1797 silloisen Pyhän saksalais-roomalaisen keisarikunnan viimeiseksi jääneen keisarin Frans II:n kunniaksi, josta myöhemmin tuli Itävallan keisari Frans I. Sävellys on sama, joka myöhemmin tuli tunnetuksi myös Saksan kansallislauluna, Deutschlandliedinä.


title: Gott erhalte Franz den Kaiser

text: Ensimmäisen version kirjoitti Lorenz Leopold Haschka (1749-1827), ja kreivi Joseph Haydn teki siihen sävellyksen Franz Josef Sauraun pyynnöstä. Keisarin syntymäpäivänä 12. helmikuuta 1797 Haschka-hymni laulettiin kaikissa Wienin teattereissa.


title: Gott erhalte Franz den Kaiser

text: Haschkan versio


title: Gott erhalte Franz den Kaiser

text:
1. Gott erhalte Franz, den Kaiser,
Unsern guten Kaiser Franz!
Lange lebe Franz, der Kaiser,
In des Glückes hellstem Glanz!
Ihm erblühen Lorbeerreiser,
Wo er geht, zum Ehrenkranz!
Gott erhalte Franz, den Kaiser,
Unsern guten Kaiser Franz!


title: Gott erhalte Franz den Kaiser

text:
2. Laß von seiner Fahne Spitzen
Strahlen Sieg und Fruchtbarkeit!
Laß in seinem Rate sitzen
Weisheit, Klugheit, Redlichkeit!
Und mit Seiner Hoheit Blitzen
Schalten nur Gerechtigkeit!
Gott erhalte Franz, den Kaiser,
Unsern guten Kaiser Franz!


title: Gott erhalte Franz den Kaiser

text:
3. Ströme deiner Gaben Fülle
Über ihn, sein Haus und Reich!
Brich der Bosheit Macht, enthülle
Jeden Schelm- und Bubenstreich!
Dein Gesetz sei stets sein Wille,
Dieser uns Gesetzen gleich.
Gott erhalte Franz, den Kaiser,
Unsern guten Kaiser Franz!


title: Gott erhalte Franz den Kaiser

text:
4. Froh erleb’ er seiner Lande,
Seiner Völker höchsten Flor!
Seh sie, Eins durch Bruderbande,
Ragen allen andern vor!
Und vernehm noch an dem Rande
Später Gruft der Enkel Chor:
Gott erhalte Franz, den Kaiser,
Unsern guten Kaiser Franz!


title: Gott erhalte Franz den Kaiser

text: 1.11.1826 viralliseksi versioksi ei kuitenkaan tullut Haschka-hymni, vaan erilainen versio laulusta, jonka on kirjoittanut tuntematon runoilija. Se oli käytössä maaliskuuhun 1835.


title: Gott erhalte Franz den Kaiser

text:
. Gott erhalte Franz den Kaiser,
unsern guten Kaiser Franz!
Hoch als Herrscher, hoch als Weiser
steht er in des Ruhmes Glanz.
Liebe windet Lorbeerreiser
ihm zu ewig grünem Kranz.
Gott erhalte Franz den Kaiser,
unsern guten Kaiser Franz!


title: Gott erhalte Franz den Kaiser

text:
2. Über blühende Gefilde
reicht sein Zepter weit und breit.
Säulen seines Throns sind Milde,
Biedersinn und Redlichkeit.
Und von seinem Wappenschilde
Strahlet die Gerechtigkeit.
Gott erhalte Franz den Kaiser,
unsern guten Kaiser Franz!


title: Gott erhalte Franz den Kaiser

text:
3. Sich mit Tugenden zu schmücken,
achtet er der Sorgen wert.
Nicht, um Völker zu erdrücken,
flammt in seiner Hand das Schwert;
sie zu segnen, zu beglücken,
ist der Preis, den er begehrt.
Gott erhalte Franz den Kaiser,
unsern guten Kaiser Franz!


title: Gott erhalte Franz den Kaiser

text:
4. Er zerbrach der Knechtschaft Bande,
hob zur Freiheit uns empor.
Früh erleb’ er deutscher Lande,
deutscher Völker höchsten Flor
und vernehme noch am Rande
später Gruft der Enkel Chor:
Gott erhalte Franz den Kaiser,
unsern guten Kaiser Franz!
Ferdinand I nousi valtaan 1835. Uudelle keisarille alettiin kehittää hymnistä useita versioita, mutta viralliseksi hymniksi tuli sleesialaisen runoilijan Karl von Holtein (1798-1880) "Gott, erhalte unsern Kaiser, unsern Kaiser Ferdinand!". Se oli käytössä huhtikuusta 1835 tammikuuhun 1836, minkä jälkeen käyttöön otettiin vapaaherra von Zedlitzin versio, joka toimitti virallisen hymnin virkaa helmikuusta 1836 maaliskuuhun 1854.


title: Gott erhalte Franz den Kaiser

text: Holtein versio


title: Gott erhalte Franz den Kaiser

text:
1. Gott erhalte unsern Kaiser,
Unsern Kaiser Ferdinand!
Reich, o Herr, dem guten Kaiser
Deine starke Vaterhand!
Wie ein zweiter Vater schalte
Er an Deiner Statt im Land!
Ja, den Kaiser, Gott, erhalte,
Unsern Kaiser Ferdinand!


title: Gott erhalte Franz den Kaiser

text:
2. Laß in seinem Rate weilen
Weisheit und Gerechtigkeit!
Laß ihn seine Sorgen teilen
Zwischen Zeit und Ewigkeit;
Daß er hier sein Reich verwalte
Nur als Deines Reiches Pfand!
Ja, den Kaiser, Gott, erhalte,
Unsern Kaiser Ferdinand!


title: Gott erhalte Franz den Kaiser

text:
3. Gib ihm Frieden! Gib ihm Ehre!
Wenn die Ehre ruft zum Krieg,
Sei mit ihm und seinem Heere;
Unsern Fahnen schenk den Sieg;
Wo sie wallen, da entfalte
Segen sich für jeden Stand!
Ja, den Kaiser, Gott, erhalte,
Unsern Kaiser Ferdinand!


title: Gott erhalte Franz den Kaiser

text:
4. Alles wechselt im Getriebe
Vielbewegter Erdenwelt;
Doch erprobter Treu und Liebe
Ward die Dauer beigesellt.
Uns’re Treue bleibt die alte,
Unauflöslich ist ihr Band:
Ja, den Kaiser, Gott, erhalte,
Unsern Kaiser Ferdinand!


title: Gott erhalte Franz den Kaiser

text: von Zedlitzin versio


title: Gott erhalte Franz den Kaiser

text:
1. Segen Östreichs hohem Sohne,
Unserm Kaiser Ferdinand!
Gott, von Deinem Wolkenthrone
Blick erhörend auf dies Land!
Laß Ihn, auf des Lebens Höhen
Hingestellt von Deiner Hand,
Glücklich und beglückend stehen,
Schütze unsern Ferdinand!


title: Gott erhalte Franz den Kaiser

text:
2. Alle Deine Gaben spende
Gnädig Ihm und Seinem Haus;
Alle deine Engel sende,
Herr, auf Seinen Wegen aus!
Gib, daß Recht und Licht und Wahrheit,
Wie sie Ihm im Herzen glüh’n,
Lang’ in reiner, ew’ger Klarheit
Noch zu unserm Heile blüh’n!


title: Gott erhalte Franz den Kaiser

text:
3. Palmen laß Sein Haupt umkränzen,
Scheuche Krieg und Zwietracht fort;
Laß Ihn hoch und herrlich glänzen,
Als des Friedens Schirm und Hort!
Laß Ihn, wenn Gewitter grauen,
Wie ein Sternbild hingestellt,
Tröstend Licht hernieder thauen,
In die sturmbewegte Welt!


title: Gott erhalte Franz den Kaiser

text:
4. Holde Ruh und Eintracht walte,
Wo er sanft das Scepter schwingt;
Seines Volkes Liebe halte
Freudig Seinen Thron umringt;
Unaufhörlich festgeschlungen
Bleibe ewig dieses Band!
Rufet „Heil“ mit tausend Zungen,
„Heil dem milden Ferdinand!“


title: Gott erhalte Franz den Kaiser

text: Franz Grilparzerin versio (ei ollut koskaan käytössä)


title: Gott erhalte Franz den Kaiser

text:
1. Gott erhalte unsern Kaiser
und in ihm das Vaterland!
Der du Kronen hältst und Häuser,
schirm ihn, Herr, mit starker Hand!
Daß ein Guter und ein Weiser,
er ein Strahl von deinem Blick:
Gott erhalte unsern Kaiser,
unsre Liebe, unser Glück!


title: Gott erhalte Franz den Kaiser

text:
2. Laß in seinem Rate sitzen
Weisheit und Gerechtigkeit,
Sieg von seinen Fahnen blitzen,
führt das Recht ihn in den Streit;
doch verschmähend Lorbeerreiser
sei der Friede sein Geschick:
Gott erhalte unsern Kaiser,
unsre Liebe, unser Glück!